***Stredná odborná škola***

***pre žiakov so sluchovým postihnutím internátna***

***ako organizačná zložka Spojenej školy internátnej***

***Kremnica***

Školský vzdelávací program

Podnikanie v remeslách službách

*pre žiakov so sluchovým postihnutím*



**SOŠ pre žiakov so sluchovým postihnutím internátna Kremnica**

**Študijný odbor**

**6403 L podnikanie v remeslách a službách**

nadstavbové štúdium

Platný od 01.09. 2020

OBSAH

[1. Úvodné identifikačné údaje 4](#_Toc536001606)

[2. Ciele a poslanie výchovy a vzdelávania 6](#_Toc536001607)

[1. Všeobecná charakteristika školy 7](#_Toc536001608)

[1.1. História školy 7](#_Toc536001609)

[1.2. Súčasný profil školy 10](#_Toc536001610)

[1.3. Charakteristika školy 12](#_Toc536001611)

[1.4. Aktivity školy 12](#_Toc536001612)

[1.5. Charakteristika pedagogického zboru 14](#_Toc536001613)

[1.6. Požiadavky na kontinuálne vzdelávanie pedagogických zamestnancov 14](#_Toc536001614)

[1.7. Dlhodobé projekty 15](#_Toc536001615)

[1.8. Spolupráca so sociálnymi partnermi 15](#_Toc536001616)

[3. Podmienky na realizáciu vzdelávacieho programu v študijnom odbore 6403 L podnikanie v remeslách a službách 17](#_Toc536001617)

[3.1. Materiálne podmienky 17](#_Toc536001618)

[3.2. Personálne podmienky 19](#_Toc536001619)

[3.3. Organizačné podmienky 19](#_Toc536001620)

[3.4. Organizácia prijímacieho konania 20](#_Toc536001621)

[3.5. Podmienky bezpečnosti práce a ochrany zdravia pri výchove a vzdelávaní 20](#_Toc536001622)

[4. Podmienky vzdelávania žiakov so špeciálnymi výchovno-vzdelávacími potrebami v študijnom odbore 6403 L podnikanie v remeslách a službách 22](#_Toc536001623)

[5. Vnútorný systém kontroly a hodnotenia študijného odboru 6403 L podnikanie v remeslách a službách 23](#_Toc536001624)

[5.1. Hodnotenie vzdelávacích výsledkov práce žiaka 23](#_Toc536001625)

[5.1.1. Maturitná skúška 26](#_Toc536001626)

[5.2. Vnútorný systém kontroly a hodnotenia zamestnancov 27](#_Toc536001627)

[5.3. Hodnotenie školy 27](#_Toc536001628)

[6. Charakteristika školského vzdelávacieho programu v študijnom odbore 6403 L podnikanie v remeslách a službách 29](#_Toc536001629)

[6.1. Popis školského vzdelávacieho programu 29](#_Toc536001630)

[6.2. Základné údaje o štúdiu v študijnom odbore 6403 L podnikanie v remeslách a službách; nadstavbové štúdium 31](#_Toc536001631)

[6.3. Organizácia výučby 31](#_Toc536001632)

[6.4. Zdravotné požiadavky na žiaka 32](#_Toc536001633)

[6.5. Požiadavky na bezpečnosť a hygienu pri práci 32](#_Toc536001634)

[7. Kompetencie absolventa v študijnom odbore 6403 L podnikanie v remeslách a službách 33](#_Toc536001635)

[7.1. Profil absolventa 33](#_Toc536001636)

[7.2. Kompetencie absolventa 33](#_Toc536001637)

[7.2.1. Kľúčové kompetencie 33](#_Toc536001638)

[7.2.2. Všeobecné kompetencie 37](#_Toc536001639)

[7.2.3. Odborné kompetencie 38](#_Toc536001640)

[8. Učebný plán 40](#_Toc536001641)

[8.1. Učebný plán študijného odboru 6403 L podnikanie v remeslách a službách; nadstavbové štúdium 40](#_Toc536001642)

[8.1.1. Poznámky k učebnému plánu 43](#_Toc536001643)

[9. Učebné osnovy – (príloha) 45](#_Toc536001644)

[9.1. Učebné osnovy všeobecnovzdelávacích predmetov 45](#_Toc536001645)

[9.2. Učebné osnovy odborných predmetov 46](#_Toc536001646)

1. Úvodné identifikačné údaje

|  |  |
| --- | --- |
| **Názov a adresa školy**  | **Stredná odborná škola pre žiakov so sluchovým postihnutím internátna ako organizačná zložka Spojenej školy internátnej**, Kutnohorská 675/20, 967 01Kremnica |
| **Názov školského vzdelávacieho programu**  | **Podnikanie v remeslách službách**  |
| **Názov VP**  | Vzdelávací program pre žiakov so sluchovým postihnutím stredné vzdelávanie |
| **Kód a názov študijného odboru** | 6403 L podnikanie v remeslách a službáchnadstavbové štúdium |
| **Stupeň vzdelania** | Úplné stredné odborné vzdelanie  |
| **Dĺžka štúdia**  | 2 roky |
| **Forma štúdia**  | denná |
| **Vyučovací jazyk** | slovenský |
| **Druh školy**  | škola pre žiakov so špeciálnymi výchovno-vzdelávacími potrebami |
| **Dátum prerokovania s PR školy** | 25.10.2018 |
| **Dátum prerokovania s Radou školy** | 24.10.2018 |
| **Miesto vydania**  | SOŠ pre ŽSPI, Kutnohorská 675/20, Kremnica |
| **Platnosť ŠkVP**  | 01. september 2020 začínajúc prvým ročníkom |

**Kontakty pre komunikáciu so školou:**

|  |  |  |  |
| --- | --- | --- | --- |
| **Titul,** **meno, priezvisko** | **Pracovná pozícia** | **telefón** | **e-mail** |
| **Ing. Miroslava Vetráková** | **Riaditeľ** | **0911 328 969** | **miroslava.vetrakova@spojskolakca.sk** |
| **Ing. Ľubica Papšová** | **Zástupca riaditeľa**  | **045/6743696** | **skola@skolaprespm.sk** |
| **Bc. Mariana Zábradyová** | **Hlavná majsterka OV** | **045/6743696** | **mzabradyova@skolaprespm.sk** |
| **Mgr. Miloš Tatár** | **Výchovný poradca** | **045/6743696** | **mtatar@skolaprespm.sk** |

**Zriaďovateľ:**

Regionálny úrad školskej správy v Banskej Bystrici

Nám. Ľ. Štúra 1

974 05 Banská Bystrica

**Ing. Miroslava Vetráková**

 Riaditeľ školy

**Záznamy o platnosti a revidovaní školského vzdelávacieho programu:**

|  |  |  |
| --- | --- | --- |
| **Platnosť ŠkVP Dátum** | **Revidovanie ŠkVP Dátum** | **Zaznamenanie inovácie, zmeny, úpravy a pod.** |
| **1.9.2020** | **1.9.2021** | Zmena týždennej dotácie hodín, zrušenie predmetu regionálna gastronómia |
|  | **1.9.2022** | Zmena zriaďovateľa,  |
|  | **1.10.2022** | Doplnené povolené učebné odbory pre nadstavbové štúdium |
|  | **1. 9. 2024** | Zmena názvu školy – Stredná odborná škola pre žiakov so sluchovým postihnutím internátna ako organizačná zložka Spojenej školy internátnej |
|  | **1. 9. 2024** | Zmena p. riaditeľa |

1. Ciele a poslanie výchovy a vzdelávania

**Vízia školy:**

* **škola preferujúca rovnosť šancí,**
* **škola, v ktorej každý žiak môže byť lepším a zodpovedným za svoj rozvoj**

**Strategické ciele školy:**,

Rozvinúť u absolventov kľúčové kompetencie v akademických oblastiach učenia sa tak, aby:

* si mohli vybrať optimálnu cestu k  svojej študijnej a profesijnej kariére podľa svojich schopností, potrieb a záujmov,
* získali dostatok príležitostí nadobudnuté spôsobilosti samostatne tvorivo uplatňovať

 v praxi a zároveň boli motivovaní k ich rozvoju v priebehu ďalšieho vzdelávania

**Ciele výchovy a vzdelávania školy** vychádzajú zo stratégie rozvoja školy, v ktorej majú miesto tieto priority:

*posilniť* ***výchovnú funkciu*** *školy so zámerom:*

* umožniť všetkým žiakom prístup ku kvalitnému záujmovému vzdelávaniu a voľnočasovým aktivitám, najmä žiakom zo sociálne znevýhodneného prostredia ako formy prevencie sociálno-patologických javov,
* vytvárať motiváciu k učeniu, ktorá žiakom umožní pokračovať nielen v ďalšom vzdelávaní, ale aj vo formovaní a rozvoji vlastnej osobnosti,
* podporovať špecifické záujmy, schopností a nadania žiakov,
* formovať ucelený názor na svet a vzťah k životnému prostrediu,
* vytvárať vzťah k základným ľudským hodnotám ako je úcta a dôvera, sloboda a zodpovednosť, spolupráca a kooperácia, komunikácia a tolerancia,
* poskytovať čo najväčšie množstvo príležitostí, podnetov a možností v oblasti záujmovej činnosti.

***v školskom vzdelávacom programe***:

* uplatňovať nové metódy a formy vyučovania zavádzaním aktívneho učenia,
* zabezpečiť kvalitné vyučovanie cudzích jazykov vytvorením jazykového laboratória,
* skvalitniť výučbu informačných a komunikačných technológií podporovaním ďalšieho vzdelávania učiteľov v oblasti informačných technológií,
* zohľadniť potreby a individuálne možnosti žiakov pri dosahovaní stanovených cieľov
* rozvíjať špecifické záujmy žiakov,
* vytvárať priaznivé sociálne, emocionálne a pracovné prostredie vo vyučovaní,
* zavádzať progresívne zmeny v hodnotení žiakov

***posilniť úlohy a motiváciu učiteľov***, ich profesijný a osobný rozvoj s cieľom:

* rozvíjať a posilňovať kvalitný pedagogický zbor jeho stabilizáciou,
* podporovať a zabezpečovať ďalší odborný rozvoj a vzdelávanie učiteľov,
* rozvíjať hodnotenie a sebahodnotenie vlastnej práce a dosiahnutých výsledkov.

***podporiť talent, osobnosť a záujem každého žiaka*** so zameraním na:

* rozvoj výchovno-vzdelávacieho procesu na báze skvalitňovania vzťahov medzi učiteľom - žiakom – rodičom,
* rozvoj tímovej spolupráce medzi žiakmi budovaním prostredia vzájomnej tolerancie, radosti z dosiahnutých úspechov a ochoty navzájom si pomáhať
* vytváranie prostredia školy založeného na tvorivo-humánnom a poznatkovo-hodnotovom prístupe k vzdelávaniu s dôrazom na aktivitu a slobodu osobnosti žiaka,
* odstraňovanie prejavov šikanovania, diskriminácie, násilia, xenofóbie, rasizmu a intolerancie v súlade s Chartou základných ľudských práv a slobôd,
* presadzovanie zmysluplnej komunikácie a možnosti slobodného vyjadreniu svojho názoru,
* zapájanie sa do projektov zameraných nielen na rozvoj školy, ale aj na osvojenie si takých vedomostí, zručností a kompetencií, ktoré žiakom prispejú k ich uplatneniu sa na trhu práce na Slovensku a v krajinách Európskej únie a k motivácii pre celoživotné vzdelávanie sa,
* nadväzovanie spolupráce s rôznymi školami doma a v zahraničí v rámci projektových aktivít, s cieľom získať neoceniteľné skúsenosti výmenou informácií o sluchovo postihnutých,
* presadzovanie zdravého životného štýlu,
* vytváranie ponuky športových, záujmových a voľnočasových aktivít,
* vytváranie motivačného systému merania výsledkov vzdelávania.
1. Všeobecná charakteristika školy

Škola sa nachádza v malebnom údolí Kremnických vrchov, ktoré obklopujú mesto Kremnica známe svojou bohatou históriou. Tvoria ju dva základné atribúty:

* takmer 700-ročná tradícia banského a kráľovského mesta
* mekka vzdelávania sluchovo postihnutých z celého Slovenska po celé storočie.
	1. História školy

História školy sa začala písať v roku 1921. 1. septembra 1920 bola utvorená prvá trieda pokračovacej školy.

Štátna pokračovacia škola pre hluchonemých v Kremnici bola založená so súhlasom MŠANO v Prahe od 11. decembra 1922, prvým riaditeľom Pokračovacej školy pre hluchonemých sa stal Štefan Sobolovský. Škola bola založená pre všetky hluchonemé deti z celého Slovenska. Bola to jedinečná a prvá škola svojho druhu v celej ČSR vôbec. Internát bol súčasťou školy od 1. februára 1920.

Od vzniku školy boli k dispozícii dva odbory: dámsko-krajčírsky a obuvnícky.

Dňa 30. októbra 1928 bol založený mužsko-krajčírsky odbor, čím sa počet odborov rozšíril na tri. 18. októbra 1929 bolo povolené založenie stolárskeho odboru.

V roku 1932 sa vzdal správy školy Štefan Sobolovský a na jeho miesto bol menovaný dňa 1. januára 1933 odborný učiteľ z hluchoneméno ústavu Václav Jankovec.

Následkom štátneho prevratu bol 1. decembra 1938 menovaný nový riaditeľ Andrej Valent. Odchodom učiteľov českej národnosti škola prišla o viacerých externých odborných učiteľov.

Teoretické vyučovanie sa v školskom roku 1944/45 nemohlo začať pre vypuknutie SNP. Riaditeľ Valent bol odvolaný a na jeho miesto nastúpil odborný učiteľ z Ústavu pre hluchonemých v Kremnici Samuel Adamčík. S ustupujúcim povstaleckým vojskom odišiel zo školy aj Samuel Adamčík a vrátil sa Andrej Valent. V dielňach sa prestalo pracovať

24. marca 1945. Andrej Valent, riaditeľ školy, opustil školu 29. marca 1945.

2. apríla 1945 celý areál školy nemecké vojská vypálili.

Pomocou príkladnej súčinnosti všetkých zamestnancov školy za vedenia riaditeľa Samuela Adamčíka, ktorý sa po 6 mesiacoch znovu ujal vedenia, sa podarilo školu znovu uviesť do chodu. Vyučovanie prebiehalo v náhradných provizórnych priestoroch po celej Kremnici.

Riaditeľ školy Samuel Adamčík v auguste 1946 odchádza k novozriadenému divadlu „Nová scéna“ do Bratislavy. Po dlhšej dobe bez riaditeľa bol dňa 1. novembra 1946 menovaný dočasným riaditeľom pokračovacej školy Imrich Schmidtberger.

V školskom roku 1947/48 bol zmenený názov školy na „Štátne odborné školy pre hluchonemých v Kremnici“. Postupne prebiehala oprava zhorených častí školy a v roku 1948 začala výstavba novej budovy školy, ktorá bola ukončená 20. decembra 1949 a skolaudovaná 6. decembra 1950. Škola dostala pomenovanie „Odborná škola pre hluchonemých v Kremnici“. V školskom roku 1955/56 bola znovu premenovaná škola na Učňovskú školu pre hluchonemých v Kremnici. Bol určený maximálny počet žiakov v triede na 12. Doterajší inštruktori boli preradení na dielenských učiteľov. V júni 1960 sa prvý krát konali záverečné učňovské skúšky.

30. apríla 1972 udelil prezident republiky Učňovskej škole pre mládež s chybami sluchu v Kremnici „Vyznamenanie za zásluhy o výstavbu“ pri príležitosti 50. výročia založenia školy. 30. júna 1975 bol zrušený obuvnícky odbor.

V školskom roku 1974/75 vznikla v priestoroch učňovskej školy Stredná priemyselná škola odevná pre mládež s chybami sluchu v Kremnici (od roku 1979 pre sluchovo postihnutú mládež) so študijným odborom odevníctvo.

1. augusta 1979 sa stal riaditeľom Odborného učilišťa pre sluchovo postihnutú mládež v Kremnici Juraj Fajčík,o dva roky neskôr - Ľubica Fusková.

Po nežnej revolúcii 1. februára 1990 sa stal riaditeľom školy Ján Vaško. V tomto období sa začal stavať nový internát a otvoril sa učebný odbor kuchár a študijný odbor operátor drevárskej a nábytkárskej výroby.

Školský rok 1992/93 sa začal nástupom nového riaditeľa PaedDr. Miroslava Štefunku.

 7. januára1993 bola skolaudovaná a daná do užívania školská jedáleň, ktorá bola po dlhých rokoch zriadená v priestoroch školy.

V školskom roku 1994/95 nastúpila na miesto riaditeľky Mgr. Irena Výberčiová. 14. marca 1997 bolo otvorené nové pracovisko odborného výcviku slávnostným prestrihnutím pásky ministerkou práce, sociálnych vecí a rodiny p. Oľgou Keltošovou. Tým sa rozšírili možnosti praktického vyučovania pre odbory kuchár a maliar.

V školskom roku 1997/98 bolo založené prvé Gymnázium pre sluchovo postihnutú mládež na Slovensku. Tým sa poskytla sluchovo postihnutým žiakom možnosť získať úplné stredné všeobecné vzdelanie. Prvýkrát sa otvorili triedy nadstavbového štúdia pre odbory nábytkárskej výroby a odevníctva. V tom istom školskom roku bola uskutočnená rekonštrukcia krajčírskych dielní a tým sa skvalitnilo vyučovanie odborného výcviku v krajčírskom odbore a zároveň sa vytvorili priestory pre nový študijný umelecký odbor navrhovanie a modelovanie odevov, ktorý bol otvorený v školskom roku 1995/96.

V školskom roku 2000/01 bola úspešne ukončená plynofikácia školy.

V školskom roku 2002/03 bol otvorený nový odbor technické a informatické služby.

Od 1. septembra 2004 bol schválený nový učebný odbor umeleckého smeru: umelecký krajčír.

Od 1. septembra 2005 bol schválený nový učebný odbor čalúnnik.

Nový zákon o výchove a vzdelávaní priniesol pre život školy ďalšiu významnú zmenu, ktorá sa prejavila aj v názve školy, keď zriaďovateľ školy dodatkom k zriaďovacej listine od 1.9.2008 mení názov školy na Stredná odborná škola pre žiakov so sluchovým postihnutím internátna Kremnica. 1. augusta 2009 bol do funkcie riaditeľa školy menovaný Ing. Jozef Ličko. Počas svojej existencie pripravila pre odbornú prax naša škola vyše 2950 absolventov.

K histórii školy patrí aj vzdelávanie mentálne postihnutých žiakov, ktoré má v Kremnici tiež dlhú tradíciu. Je to vzdelávanie hlavne na základných školách, ale s menšími prestávkami aj na našej strednej odbornej škole.

Osobitné odborné učilište bolo založené 1. septembra 1981 v Kremnických Baniach a v zrekonštruovaných priestoroch bývalej 5-triednej základnej školy sa začalo vyučovať 20. novembra 1981. Prvou riaditeľkou školy bola Ľubica Fusková, pretože Osobitné odborné učilište patrilo pod Stredné odborné učilište pre sluchovo postihnutú mládež v Kremnici. Od založenia sa vyučovalo v odboroch:

* zdravotnícke a sociálne zariadenia,
* murár
* ovocinár – kvetinár, poľnohospodárske práce v záhradníctve.

30. júna 1984 škola zanikla a žiaci boli presunutí na Osobitné odborné učilište v Ladcoch.

1. septembra 1992 vzniklo pri Strednom odbornom učilišti pre sluchovo postihnutú mládež v Kremnici Odborné učilište pre sluchovo postihnutú mládež v Kremnici. Na školu boli prijímaní žiaci s kombinovaným sluchovým aj mentálnym postihnutím v odboroch stavebná výroba – maliarske a natieračské práce a výroba konfekcie – šitie bielizne. Riaditeľom bol, tak ako na SOU pre SPM, PaedDr. Miroslav Štefunko. V školskom roku 1994/95 nastúpila na miesto riaditeľky Mgr. Irena Výberčiová.

1. septembra 2004 sa zmenil názov školy na Odborné učilište internátne s možnosťou prijímať aj žiakov bez kombinovaného postihnutia. 1. septembra 2005 sa otvoril nový učebný odbor: obchodná prevádzka – príprava jedál, 1. septembra 2008 bol schválený a otvorený nový odbor:  spracúvanie dreva – stolárska výroba.

V šk. roku 2009/2010 po odchode bývalej riaditeľky do dôchodku nastúpil na miesto riaditeľa Ing. Jozef Ličko.

1.septembra 2010 bol schválený a otvorený nový odbor: stavebná výroba – murárske práce.

Najvýraznejšie historické dátumy SOŠ pre ŽSPI v Kremnici:

* september 1920 - utvorená prvá trieda pokračovacej školy
* 11.12. 1922 - založená Štátna pokračovacia škola pre hluchonemých v Kremnici
* 30. 10. 1928 - založený mužsko-krajčírsky odbor
* 18. 10. 1929 - založenie stolárskeho odboru
* apríl 1945 - celý areál školy nemecké vojská vypálili
* r. 1947- zmenený názov školy na „Štátne odborné školy pre hluchonemých v Kremnici“
* 6. 12. 1950 - skolaudovaná nová budova školy, škola dostala pomenovanie „Odborná škola pre hluchonemých v Kremnici“
* r. 1955 – zmena názvu na Učňovskú školu pre hluchonemých v Kremnici
* jún 1960 - prvýkrát sa konali záverečné učňovské skúšky
* 30. 6. 1975 - zrušený obuvnícky odbor
* r.1974 - vznik Strednej priemyselnej školy odevnej pre mládež s chybami sluchu v Kremnici (od roku 1979 pre sluchovo postihnutú mládež) so študijným odborom odevníctvo.
* 1. 2. 1990 - výstavba nového internátu a otvorenie učebného odboru kuchár a študijného odboru operátor drevárskej a nábytkárskej výroby.
* 7. 1. 1993 - skolaudovaná a daná do užívania školská jedáleň
* r.1995 – otvorený nový študijný umelecký odbor navrhovanie a modelovanie odevov
* 14. 3. 1997 - otvorené nové pracovisko odborného výcviku
* r.1997 - založené prvé Gymnázium pre sluchovo postihnutú mládež na Slovensku, otvorenie nadstavbového štúdia pre odbory nábytkárskej výroby a odevníctva, uskutočnená rekonštrukcia krajčírskych dielní
* r. 2000 - úspešne ukončená plynofikácia školy
* 1.9. 2002 - otvorený nový odbor technické a informatické služby
* 1.9. 2004 - schválený nový učebný odbor: umelecký krajčír.
* 1.9. 2005 - schválený učebný odbor: čalúnnik.
* 1.9.2008 – zmena názvu školy na Stredná odborná škola pre žiakov so sluchovým postihnutím internátna Kremnica
	1. Súčasný profil školy

Gymnázium pre žiakov so sluchovým postihnutím v Kremnici je jedinou strednou školou pre sluchovo postihnutých na Slovensku s možnosťou získať úplné stredné všeobecné vzdelanie. Po úspešnom zvládnutí maturitnej skúšky majú možnosť študovať na vysokých školách rôzneho typu.

V našej škole môžu žiaci získať stredné vzdelanie na štyroch typoch škôl zastrešených jedným riaditeľstvom.

* Stredná odborná škola pre žiakov so sluchovým postihnutím internátna
* Gymnázium pre žiakov so sluchovým postihnutím internátne
* Stredná priemyselná škola odevná pre žiakov so sluchovým postihnutím internátna
* Odborné učilište internátne

Základným predmetom činnosti školy je poskytovať stredné a úplné stredné vzdelanie žiakom so sluchovým postihnutím podľa Vyhlášky MŠ SR č. 232/2016 Z. z. o špeciálnych školách:

* pripravovať žiakov pre štúdium na vysokých školách
* zabezpečiť dobrú úroveň odborného vzdelávania s prihliadnutím na danosti, schopnosti, nadanie, talent a záujmy žiakov

Na škole študuje vo všetkých typoch škôl priemerne100 až 130 žiakov v tejto štruktúre odborov:

* gymnázium
* technické a informatické služby zamerané na odevníctvo
* operátor drevárskej a nábytkárskej výroby
* nábytkárska výroba – stolárstvo, nadstavbové štúdium
* stolár
* kuchár
* obchodná prevádzka – príprava jedál
* spracúvanie dreva – stolárska výroba
* stavebná výroba – maliarske a natieračské práce
* stavebná výroba – murárske práce

V nasledujúcom období napriek klesajúcej demografickej krivke populácie a všeobecne klesajúcemu záujmu o štúdium v stredných odborných školách na Slovensku, chceme stabilizovať tento počet študentov a zamerať sa na skvalitnenie výchovy a vzdelávania, zlepšovať materiálno – technické vybavenia a priestorové podmienky školy.

Na základe analýzy potrieb a požiadaviek trhu práce a analýzy práce školy sme identifikovali všetky pozitíva a negatíva školy, ktoré nám signalizovali, čo všetko máme zmeniť, čo ponechať tak, aby náš výchovno-vzdelávací proces mal stále vyššiu a vyššiu kvalitatívnu úroveň. Všetky zistenia a použité prostriedky prieskumu sú uvedené vo SWOT analýze, ktorá je pravidelne podľa zmien vonkajších a vnútorných vplyvov aktualizovaná. Výsledky uvedenej SWOT analýzy:

**Silnými stránkami** školy na skvalitnenie a rozvoj výchovno-vzdelávacieho procesu sú:

* Stredná odborná škola pre žiakov so sluchovým postihnutím v Kremnici je jedinou strednou školou pre sluchovo postihnutých v Banskobystrickom kraji a

 s komplexnosťou štúdia

* učebné odbory
* študijné odbory
* nadstavbové štúdium,
* úspešnosť školy v podávaní projektov a uchádzaní sa o granty
* participácia školy na európskych mobilitách
* zapájanie školy do miestnych a medzinárodných aktivít
* reprezentácia školy v súťažiach
* budovanie komunikačných zručností a rozvíjanie ekonomického myslenia žiakov zapájaním do projektov
* kvalitná práca výchovného poradcu so servisom pre rodičov
* ochota pedagogických zamestnancov vzdelávať sa
* dosiahnutá úroveň vedomostí žiakov potvrdená výsledkami maturitných skúšok, záverečných skúšok, pokračovaním v štúdiu na vysokých školách a umiestnením na trhu práce
* výrazný posun v rozvíjaní počítačovej gramotnosti u učiteľov a žiakov

**Slabou stránkou** školy je:

* nedostatok finančných prostriedkov na rekonštrukciu priestorov školy
* slabý záujem rodičov o dianie v škole
* nedostatočná jazyková príprava učiteľov
* slabá motivovanosť žiakov na niektorých predmetoch
* nepružné zadávanie nových metód práce do vyučovacieho procesu
* pretrvávajúci stereotyp v komunikácii so žiakmi so sluchovým postihnutím
* rezervy v zapájaní sa do diskusií s odbornou verejnosťou
* sociálne a ekonomicky slabší región,
* slabšie využitie školskej jedálne a školského internátu.

**Príležitostí školy** signalizujú:

* dobrá a funkčná spolupráca so zriaďovateľom, ŠPÚ a ŠIOV ako predpokladu dobrých koncepčných a poradenských služieb,
* úspešne zavŕšenie experiment na overovanie vzdelávania žiakov so sluchovým postihnutím so žiakmi s narušenou komunikačnou schopnosťou (vývinové poruchy učenia, chyby reči)
* možnosť získať mimorozpočtové zdroje z projektov EÚ
* rozvíjanie a prehlbovanie spolupráce školy s rôznymi inštitúciami a zamestnávateľmi
* prispôsobovanie vzdelávania moderným trendom

**Ohrozenia** školy sú:

* nízke populačné ročníky
* ohrozenie financovania na základe normatívu
* nedostatok finančných prostriedkov na obnovu a prevádzku školy a na modernizáciu výchovno-vzdelávacieho procesu,
* nízka vedomostná úroveň prichádzajúcich žiakov zo základných škôl,
* nízka priemerná mzda v regióne,
* nedostatočné finančné aj morálne ohodnotenia učiteľa v spoločnosti
* nedostatok nových kvalitných učebníc prispôsobených štátnym vzdelávacím programom
* slabá spolupráca s rodičmi problémových žiakov pre ich nezáujem.
	1. Charakteristika školy

**Na škole**, ktorá je 3 podlažná, študuje priemerne 100 žiakov, priemerný počet tried je 14 až 18. Okrem klasických tried škola disponuje širokou škálou odborných učební: učebňa technológie a materiálov, učebňa cudzích jazykov, učebňa pre technické kreslenie a konštrukčné cvičenia, ateliér pre vyučovanie umeleckých predmetov, tri učebne výpočtovej techniky – pre účtovníctvo, grafické systémy a vyučovanie výpočtovej techniky. Škola má vlastnú kuchyňu, jedáleň, telocvičňu. Škola má aj vlastný školský internát. Vedenie školy a hospodársky úsek má svoje priestory, učitelia využívajú kabinety a zborovňu. Škola je veľmi dobre vybavená IKT. K dispozícii je spolu 15 učební, ktoré sú účelne využité pre jednotlivé predmety. Výchovný poradca má k dispozícii kabinet, kde sa stretáva so žiakmi, rodičmi, sociálnymi zamestnancami a pod. Hygienické zariadenia sú na každom poschodí. Škola má čiastočne zabezpečený bezbariérový prístup a hygienické zariadenia pre žiakov so špeciálnymi výchovno-vzdelávacími potrebami.

**Dielne praktického vyučovania** sú stavebne pripojené k budove školy. Majú adekvátne vybavenie pre zabezpečenie odborných činností v rámci odborného výcviku. Obsahujú krajčírsku dielňu, oddelenie pre ručné opracovanie dreva, dielňu strojového opracovania dreva a skladové priestory. V samostatných priestoroch pracoviska odborného výcviku sú zriadené kuchárske dielne. V ďalších priestoroch sú vybudované dielne pre odbor murár. Naším cieľom je postupne vybaviť všetky dielne modernejším strojovým zariadením.

**Školský internát** je súčasťou školy. Kapacita pre ubytovanie je 75 žiakov. Samostatné bunky obsahujú tri izby štandardne vybavené s vlastným hygienickým kútikom (WC, 2 umývadlá). Voľné kapacity internátu sú využívané ako kancelárske priestory školy. Pre vedúcu vychovy a vychovávateľov sú vyhradené osobitné priestory. Školský internát má vlastnú spoločenskú miestnosť s televízorom, internetovú miestnosť, študovňu a posillňovňu. Žiaci majú zabezpečenú celodennú stravu v jedálni školy.

Na škole vyvíja činnosť **Rada školy**, ktorá má 11 členov. Zodpovedá za kvalitu a organizáciu celého výchovno-vzdelávacieho procesu.

* 1. Aktivity školy

Dosahovanie požadovaných aktivít a vhodná prezentácia školy sú výsledkom kvality vzdelávania. Škola sa snaží vytvoriť a zabezpečiť všetky podmienky pre skvalitnenie života na škole:

**Záujmové aktivity**:

Prebieha predovšetkým uplatňovanie vzdelávacích poukazov v záujmových krúžkoch:

1. Krúžok informatiky
2. Stolno-tenisový krúžok
3. Florbalový krúžok
4. Krúžok posilňovania
5. Biliardový krúžok
6. Výtvarný krúžok
7. Dramatický krúžok
8. Krúžok anglického jazyka

**Súťaže**

Škola sa so svojimi žiakmi aktívne zapája do súťaží obvodného a celoštátneho významu.

Naši žiaci sa pravidelne zúčastňujú Celoštátnych súťaží praktických zručností a odborných vedomostí, kde tiež dosahujú výborné výsledky. Preto sa chceme i naďalej zapájať do všetkých súťaži, ktoré budú podporovať a rozvíjať talent a schopnosti našich žiakov.

**Športovo-turistické akcie**

Okrem športových školských súťaží pripravujemé pre žiakov školy aj rôzne športovo-turistické podujatia, ktoré napomáhajú rozvíjať nielen fyzickú zdatnosť žiakov, ale aj spolupatričnosť a vzájomné kolektívne spolunažívanie. Časť podujatí vyplýva aj z učebných osnov predmetov a plánov predmetovej komisie telesnej výchovy školy a metodického združenia školského internátu.

Sú to predovšetkým tieto podujatia:

* účelové cvičenia zamerané na ochranu života a zdravia pre žiakov 1. a 2. ročníka,
* telovýchovno-výcvikový plavecký kurz pre žiakov 1.ročníka v rozsahu 5 dní po 7 hodín,
* telovýchovno-výcvikový lyžiarsky kurz pre žiakov 2.ročníka v rozsahu 5 dní po 7 hodín,
* realizácia kurzu na ochranu života a zdravia pre žiakov 3. ročníkov v rozsahu 3 dni.

**Exkurzie**

Exkurzie sú dôležitým nástrojom nielen pre fixáciu poznatkov získaných na hodinách teoretického a praktického vyučovania, ale aj pre získanie nových poznatkov, technických, technologických riešení, ktoré sa uplatňujú v aktuálnom čase v profesijnej praxi.

Každý školský rok PK plánujú exkurzie podľa možností a náplne vzdelávanie jednotlivých predmetov.

**Spoločenské a kultúrne podujatia**

Takéto podujatia stmeľujú spolupatričnosť žiakov a zamestnancov školy a sú najvýraznejším propagačným nástrojom školy vo vzťahu k verejnosti. Upevňujú kultúrne, estetické a etické hodnoty, rozvíjajú tvorivosť žiakov. Plánujeme realizovať tieto podujatia:

* imatrikulácie – privítanie prvákov na našej škole,
* vianočná akadémia žiakov v školskom internáte,
* Deň otvorených dverí ,
* propagačné výstavy a prehliadky činnosti učebných a študijných odborov v základných školách a na regionálnych podujatiach – „STREDOŠKOLÁK“

**Mediálna propagácia**

Pomáha aktuálne informovať verejnosť, rodičov a žiakov školy o dianí v škole, jej profilácií a úspechoch. Mediálna propagácia bude realizovaná nasledovnými aktivitami :

* aktualizácia vebovej stránky školy,
* pravidelné články o podujatiach o úspechoch školy v regionálnych novinách a časopisoch pre nepočujúcich,
* propagácia študijných a učebných odborov školy v printových médiách.

**Besedy a pracovné stretnutia**

Škola bude organizovať a aktívne sa zúčastňovať besied, ktoré majú upevňovať výsledky výchovno–vzdelávacieho procesu. Budú to predovšetkým besedy a pracovné stretnutia na nasledujúce témy:

* boj proti rasizmu, diskriminácii, antisemitizmu a ostatným prejavom intolerancie
* rasová znášanlivosť a xenofóbia
* Medzinárodný týždeň vzdelávania
* Svetový deň boja proti AIDS
* beseda s pracovníkom OR PZ na tému protidrogová prevencia a kriminalita mládeže
* beseda s pracovníkmi Úradu práce pre žiakov tried končiacich ročníkov
* v rámci triednických aktivít prednášky k výchove k manželstvu a rodičovstvu, prevencii drogových závislostí, prevencii násilia a prevencii nezamestnanosti.

Všetky aktivity sa budú realizovať s pedagogickými zamestnancami školy, žiakmi a sociálnymi partnermi, s pracovníkmi pedagogicko–psychologickej poradne a pod. Aktivity sú určené predovšetkým žiakom, učiteľom, rodičom a zamestnancom školy.

* 1. Charakteristika pedagogického zboru

Stabilizovaný pedagogický zbor vrátane majstrov odbornej výchovy a vychovávateľov tvorí 29 pedagógov (15 učiteľov, 11 majstrov odbornej výchovy a 3 vychovávateľky školského internátu). Všetci pedagógovia spĺňajú požiadavky na odbornú a pedagogickú spôsobilosť. Odborné vzdelanie je doplnené rozširujúcim štúdiom špeciálnej pedagogiky. Neoddeliteľnou súčasťou riadiacej činnosti vedenia školy je výchovné poradenstvo. Výchovný poradca pracuje podľa ročného harmonogramu práce, ktorý obsahuje trvalé a termínované úlohy, úzko spolupracuje s ostatnými členmi pedagogického zboru, najmä s triednymi učiteľmi, s úradmi práce, so sociálnymi partnermi školy, s rodičmi žiakov, sleduje vývoj zamestnanosti a uplatňovania sa absolventov v praxi.. Mnohí pedagogickí zamestnanci už v minulosti absolvovali rôzne formy ďalšieho vzdelávania vrátane I. atestácie. Chod školy zabezpečuje okrem pedagogického zboru aj 12 nepedagogických zamestnancov. V rámci skvalitňovania procesu vzdelávania majú v systéme pedagogického a odborného riadenia školy veľký význam predmetové komisie, pretože sú pomocnými orgánmi vo funkcii metodickej, usmerňovacej, kontrolnej, ale aj organizačno-materiálnej. Na škole pracuje 6 predmetových komisií a 1 metodické združenie triednych učiteľov. V jednotlivých komisiách pod vedením predsedu PK pôsobia učitelia vyučujúci dané predmety.

* 1. Požiadavky na kontinuálne vzdelávanie pedagogických zamestnancov

Podrobný a konkrétny plán ďalšieho vzdelávania pedagogických zamestnancov je súčasťou plánu kontinuálneho vzdelávania. Vedenie školy považuje za prioritnú úlohu zabezpečiť:

* uvádzanie začínajúcich učiteľov do pedagogickej praxe,
* príprava pedagogických zamestnancov na zvyšovanie svojich kompetencií, hlavne schopností efektívne pracovať s IKT,
* príprava pedagogických zamestnancov na tvorbu školského vzdelávacieho programu,
* motivovanie pedagogických zamestnancov pre neustále sebavzdelávanie a zdokonaľovanie profesijnej spôsobilosti,
* zdokonaľovanie osobnostných vlastnosti pedagogických zamestnancov, spôsobilostí pre tvorbu efektívnych vzťahov, riešenie konfliktov, komunikáciu a pod.
* sprostredkovanie najnovších poznatkov pedagogickým zamestnancom (inovácie) z metodiky vyučovania jednotlivých predmetov, pedagogiky a príbuzných vied, ako aj

 z odboru,

* príprava pedagogických zamestnancov na výkon špecializovaných funkcií, napr. triedny učiteľ, výchovný poradca, predseda predmetovej komisie atď.
* príprava pedagogických zamestnancov pre výkon činností nevyhnutných pre rozvoj školského systému, napr. pedagogický výskum, tvorba ŠkVP, tvorba štandardov, tvorba pedagogickej dokumentácie (pokiaľ bude v platnosti v dobiehajúcich ročníkoch), atď.
* príprava pedagogických zamestnancov pre prácu s modernými materiálnymi prostriedkami: videotechnikou, výpočtovou technikou, multimédiami a pod.,
* príprava pedagogických zamestnancov pre prácu s modernými softvérmi z oblasti grafických systémov a údržby počítačových sietí,
* zhromažďovanie a rozširovanie progresívnych skúsenosti z pedagogickej a riadiacej praxe, podnecovať a rozvíjať tvorivosť pedagogických zamestnancov,
* príprava pedagogických zamestnancov na získanie prvej a druhej atestácie,
* príprava pedagogických zamestnancov pre prácu v tvorivom humanistickom duchu.
	1. Dlhodobé projekty

Od roku 1999 sa škola pravidelne zapája do práce na projektoch organizovaných Národnou agentúrou Leonardo da Vinci a Socrates. V rámci programu Leonardo da Vinci sa organizovali dva projekty:

* Lámanie bariér – žiaci sa zúčastnili stáže v Holandsku
* Dotyk budúcnosti – stáž v Belgicku, projekt zameraný na prácu s IKT

V programe Socrates škola realizovala projekty:

* Pracovný tréning postihnutých študentov – skúsenosti z tejto oblasti si vymenili učitelia a riaditelia deviatich európskych škôl
* Matematika ako spoločný jazyk – výmenná stáž so špeciálnou školou pre nepočujúcich v Dánsku zameraná na IKT
* Hluchí nie sú hluchí – partnermi pobaltské štáty a Írsko.

Naša škola sa zapojila do medzinárodného projektu „Healthy People in Healthy World“ (Zdraví ľudia v zdravom svete), kde bola nadviazaná spolupráca v partnerskou školou v Dánsku.

Škola je zapojená do projektu INFOVEK 2, ktorý je zameraný na skvalitnenie práce s IKT vo vyučovacom procese.

Projekt v rámci ESF – iniciatíva spoločenstva EQUAL – vytvorenie Sociálno – rehabilitačného a informačného centra pre sluchovo postihnutých občanov – zaoberá sa problematickou adaptability a integrácie SP občanov na trhu práce.

Projekty v rámci regionálneho operačného programu:

* Modernizácia SOŠ pre žiakov so sluchovým postihnutím internátne v Kremnici (infraštruktúra vzdelávania)
* Lámanie bariér vo svete ticha – premena tradičnej školy na modernú
* Zníženie energetickej náročnosti verejných budov

Projekty zo štrukturálnych fondov EU:

* KomPrax
* Erasmus+
	1. Spolupráca so sociálnymi partnermi

Škola rozvíja všetky formy spolupráce so sociálnymi partnermi a verejnosťou. Predovšetkým sa zameriava na pravidelnú komunikáciu so svojimi zákazníkmi – žiakmi, ich rodičmi a zamestnávateľmi.

*Spolupráca s rodičmi*

Rodičia sú najvýznamnejším partnerom školy. Bez tejto spolupráce ďalší rozvoj školy nie je možný. Rodičia rozhodujú o umiestnení dieťaťa na našu školu a preto majú právo zaujímať sa o jej ďalšie napredovanie. Spoluprácu školy s rodičmi si nepredstavujeme iba podporou školských aktivít, ale predovšetkým aktívnou spoluprácou pri tvorbe strategických dokumentov školy určujúcich smer napredovania školy cez Radu školy, v ktorej sú traja rodičia. Dôležitý je osobný a neustály kontakt rodiča s triednym učiteľom. Práve takáto úzka spolupráca je najlepším predpokladom predchádzania negatívnych javov, záškoláctva, zhoršovania prospechu. Spolupráca s rodičmi prebieha aj cez ďalšie aktivity organizované školou, ako je Metodický deň a Deň otvorených dverí. Spoločným cieľom je spokojnosť žiaka, rodiča aj pedagóga.

*Zamestnávatelia*

Škola aktívne spolupracuje so zamestnaneckými organizáciami. Zameriava sa podľa profilácie školy na firmy a organizácie z oblasti drevospracujúceho priemyslu, odevného priemyslu a stravovacích zariadení.

Spolupráca je zameraná hlavne na poskytovanie odborného výcviku – prevádzkovej praxe, tematických prednášok, besied, sprostredkovanie rôznych zaujímavých exkurzií a výstav. Niektorí z nich zamestnávajú aj našich absolventov.

*Iní partneri*

K životu školy patrí spolupráca s ďalšími partnermi. Na prvom mieste sú to regionálne **základné školy a stredné školy** ale aj ďalšie školy mimo regiónu, ktoré vzdelávajú žiakov so zdravotným znevýhodnením.

Gymnaziálne štúdium predpokladá pokračovanie vzdelávania na **vysokých školách.** Tu spolupracujeme s: UK v Bratislave, JAMU v Brne, UKF v Nitre, KU v Ružomberku a s ďalšími.

Ďalšími partnermi vo výchovno–vzdelávacej a poradenskej funkcii sú Súkromné centrum špeciálno-pedagogického poradenstva v Kremnici, Centrum voľného času Cvrček v Kremnici, Centrum pedagogicko-psychologická poradenstva a prevencie v Banskej Bystrici, zriaďovateľ školy – Okresný úrad Banská Bystrica, Mesto Kremnica, Mestské kultúrne stredisko, Pohronské osvetové centrum v Žiari nad Hronom a ďalší. Každý z týchto partnerov má nezastupiteľné miesto pri organizácii života školy.

1. Podmienky na realizáciu vzdelávacieho programu v študijnom odbore 6403 L podnikanie v remeslách a službách

|  |  |
| --- | --- |
| **Názov a adresa školy**  | **Stredná odborná škola pre žiakov so sluchovým postihnutím internátna ako organizačná zložka Spojenej školy internátnej**, Kutnohorská 675/20, 967 01Kremnica |
| **Názov školského vzdelávacieho programu**  | **Podnikanie v remeslách službách** |
| **Kód a názov ŠVP**  | Štátny vzdelávací program pre skupinu študijných odborov 64 ekonomika a organizácia, obchod a služby |
| **Kód a názov učebného odboru** | 6403 L podnikanie v remeslách a službáchnadstavbové štúdium |
| **Stupeň vzdelania** | Úplné stredné odborné vzdelanie  |
| **Dĺžka štúdia**  | 2 roky |
| **Forma štúdia**  | denná |
| **Vyučovací jazyk** | slovenský |

Pre vzdelávanie a výchovu v súlade s daným ŠVP je nevyhnutné vytvárať vhodné realizačné podmienky. Podkladom na ich stanovenie sú všeobecné požiadavky platných právnych noriem a konkrétne požiadavky vyplývajúce z cieľov a obsahu vzdelávania v študijnom odbore 6403 L podnikanie v remeslách a službách.

V ŠVP sú vo všeobecnej rovine vymedzené základné podmienky na realizáciu školského vzdelávacieho programu **Podnikanie v remeslách službách.** Rozpracovali sme ich podrobnejšie a konkrétne podľa potrieb a požiadaviek študijného odboru, aktuálnych cieľov a reálnych možností školy. Optimálne požiadavky/podmienky, podľa ktorých sa bude tento školský vzdelávací program poskytovať, sú rozpracované v nasledujúcich bodoch.

* 1. Materiálne podmienky

Teoretické a praktické vyučovanie je realizované v budove školy na Kutnohorskej 675/20, Kremnica. Normatív vybavenosti tried a učební je v súlade s Normatívom základného vybavenia tried a učební pre študijný odbor 6403 L podnikanie v remeslách a službách.

**Kapacita školy:**

**Školský manažment:**

kancelária riaditeľa školy,

kancelárie zástupcu riaditeľa školy pre teoretické vyučovanie,

kancelária pre sekretariát,

kancelária vedúcej vychovávateľky,

kabinet pre výchovného poradcu.

**Pedagogickí zamestnanci školy:**

**a/ teoretické vyučovanie**

zborovňa pre učiteľov,

kabinety pre učiteľov,

**b) odborná výchova**

kancelária vedúceho odbornej výchovy,

kancelárie majstrov odbornej výchovy,

dielenské priestory - stolárske dielne pre ručné aj strojové opracovanie dreva

* krajčírske dielne
* ateliér
* kuchárske dielne
* murárske dielne
* skladové priestory

**Nepedagogickí zamestnanci školy:**

Kancelárie pre sekretariát, ekonómov a hospodára,

príručný sklad s odkladacím priestorom,

dielňa,

kotolňa.

**Ďalšie priestory:**

Skladové priestory,

archív školy,

hygienické priestory (WC, sprchy), sociálne zariadenia, šatne,

sklady učebných pomôcok a didaktickej techniky,

sklady náradia, strojov a zariadení,

sklady materiálov, surovín a polotovarov,

školská knižnica.

**Makrointeriéry:**

Školská budova,

školský dvor,

školský internát (súčasť školy),42 izieb pre žiakov dvoj a troj–posteľové – bunkový systém s tromi izbami, sociálnym zariadením a umývadlami – spoločné sprchy,

zborovňa pre vychovávateľov, spoločenská miestnosť s kuchynkou, študovne,

kancelárie – výchovného poradcu a ekonomický úsek.

**Školská jedáleň a kuchyňa so sociálnym zariadením**

**Vyučovacie interiéry**

učebňa informatiky a výpočtovej techniky,

učebňa IKT a grafických systémov,

učebňa IKT so zameraním na ekonomiku a účtovníctvo,

všetky učebne s interaktívnou tabuľou,

odborná učebňa technického, odborného kreslenia a konštrukčných cvičení,

jazykové laboratórium – multimediálna učebňa s IKT pre žiakov,

telocvičňa,

posilňovňa.

**Vyučovacie exteriéry**

Volejbalové ihrisko.

* 1. Personálne podmienky

Požiadavky na manažment školy, ktorý realizuje školský vzdelávací program je v súlade s požiadavkami odbornej a pedagogickej spôsobilosti a s kvalifikačnými predpokladmi, ktoré sú nevyhnutné pre výkon náročných riadiacich činnosti podľa platných predpisov.

Odborná a pedagogická spôsobilosť pedagogických zamestnancov všeobecnovzdelávacích predmetov, ktorí realizujú školský vzdelávací program je v súlade s platnými predpismi. Plnenie ďalších kvalifikačných predpokladov potrebných pre výkon zložitejších, zodpovednejších a náročnejších pedagogických činnosti sa riadi platnými predpismi. Pedagogickí zamestnanci zabezpečujú súlad všetkých vzdelávacích a výchovných činností s cieľmi vzdelávania v danom študijnom odbore v súlade so štátnym vzdelávacím programom. Práva a povinnosti pedagogických zamestnancov sú zabezpečené a naplňované po dobu ich pedagogickej činnosti v rámci platných predpisov.

Odborná spôsobilosť nepedagogických zamestnancov (ekonóm, hospodár, mzdová účtovníčka, personálna pracovníčka, vedúca školskej jedálne, kuchárky, upratovačky, údržbári a pod.), ktorí sa podieľajú na realizácii školského vzdelávacieho programu je v súlade s platnými predpismi. Práva a povinnosti nepedagogických zamestnancov sú zabezpečené a naplňované po dobu ich činnosti v rámci platných predpisov.

Plnenie požiadaviek poradenskej činnosti sa riadi platnými predpismi. Výchovný poradca je pedagogický zamestnanec, ktorého poslaním je poskytovanie odbornej psychologickej a pedagogickej starostlivosti žiakom, rodičom a pedagogickým zamestnancom školy. Prácu výchovného poradcu usmerňujú metodické, pedagogické a psychologické centrá. Práca výchovného poradcu a dodržiavanie všeobecne záväzných platných predpisov v oblasti výchovného poradenstva podlieha kontrolnej činnosti zo strany vedenia strednej školy.

Ďalšie práva a povinnosti výchovných poradcov vymedzujú vnútorné predpisy školy (pracovný poriadok, vnútorný poriadok školy, vnútorný mzdový predpis a pod.).

* 1. Organizačné podmienky

Plnenie stanovenej miery vyučovacej a výchovnej povinnosti vyplýva z platnej legislatívy a rámcového učebného plánu štátneho vzdelávacieho programu. Rámcové rozvrhnutie obsahu vzdelávania v školských vzdelávacích programoch vychádza zo ŠVP. Stanovené vzdelávacie oblasti a ich minimálne počty hodín boli v tomto programe dodržané a sú preukázateľné. Vzdelávanie a príprava žiakov v študijnom odbore 6403 L podnikanie v remeslách a službách je organizované ako dvojročné nadstavbové štúdium pre žiakov so sluchovým postihnutím.

Vyučovanie začína o 7.30 hod. Organizácia školského roka sa riadi podľa pedagogicko-organizačných pokynov v danom školskom roku a Vyhlášky č. 65/2015 Z. z. o stredných školách.

Plnenie školskej legislatívy vzhľadom na organizáciu a plnenie školského vzdelávacieho programu vo väzbe na priebeh vyučovania je v súlade s platnými predpismi. Výchovno-vzdelávací proces sa riadi Zákonom o výchove a vzdelávaní (Školský zákon) a o zmene a doplnení niektorých zákonov.

Vzdelávanie a príprava sa riadi podľa Školského poriadku. Zabezpečuje jednotnosť v celom výchovno-vzdelávacom procese. Upravuje pravidlá správania sa žiakov na vyučovaní ako aj v Školskom internáte. Obsahuje tiež práva a povinnosti žiakov. Školský poriadok je súčasťou Organizačného poriadku školy a Pracovného poriadku školy a riadi sa podľa nich. Žiaci sa oboznamujú so Školským poriadkom každý rok na prvej vyučovacej hodine prvý deň školského roka a podpisujú v osobitnom zázname svojím podpisom jeho rešpektovanie. Táto skutočnosť je zaznamenaná aj v triednej dokumentácii. Na začiatku každého školského roka prebieha spoločné zoznamovanie sa žiakov prvých ročníkov so žiakmi vyšších ročníkov. Oboznamujú sa nielen so svojimi povinnosťami, ale aj vzájomne nadväzujú kontakty medzi sebou, vymieňajú si postrehy a informácie. Prispieva to k vytvoreniu veľmi priaznivej atmosféry na škole a k ľahšiemu zaraďovaniu žiakov do kolektívu. Tiež stretnutia s prvákmi sú plánované na začiatku školského roka v priebehu septembra, kde sa zoznamujú s učiteľmi, kolektívom v triede, získavajú informácie o škole, jej štýle práce, organizácii vyučovania, metódach a prostriedkoch hodnotenia, plánovanými aktivitami na škole. Sú oboznámení s ich povinnosťami, právami a postupmi. Zároveň majú možnosť prezrieť si priestory školy (teoretické vyučovanie, dielenské priestory, školská jedáleň) a školský internát.

Hodnotenie a klasifikácia žiakov sa riadi Klasifikačným poriadkom školy a je súčasťou školského vzdelávacieho programu ako súčasť učebných osnov vyučovacích predmetov a ako osobitná spoločná časť. O všetkých kritériách hodnotenia, výchovných opatreniach a podmienkach vykonania opravných a maturitných skúšok sú žiaci a rodičia vopred informovaní.

Ukončovanie štúdia a organizácia maturitnej skúšky sa riadi platným legislatívnym predpisom.

Kurzy, exkurzie, športové akcie sa organizujú v rámci časovej rezervy v rozsahu týždňov podľa prehľadu využitia týždňov uvedenom za učebným plánom. Organizácia exkurzií je súčasťou vyučovania. Exkurzie sa konajú v každom ročníku (8 – 10 hodín)

s pedagogickým dozorom a počtom žiakov v zmysle platných predpisov. Odborný obsah exkurzií vyplýva z obsahu učebných osnov a plánuje sa v ročných plánoch práce školy.

Spolupráca v triede sa realizuje predovšetkým prostredníctvom triednych učiteľov, výchovných poradcov, vedenia školy a jednotlivých vyučujúcich osobnou komunikáciou. Sú to pravidelné, plánované združenia a zasadnutia Rady školy, v ktorých sú zastúpení aj zástupcovia žiakov. Obsahom týchto zasadnutí sú informácie o plánoch a dosiahnutých výsledkov školy, riešenie problémových výchovných situácií, organizovanie školských spoločenských, vzdelávacích, kultúrnych a športových akcií.

* 1. Organizácia prijímacieho konania

Prijímacie skúšky bude škola uskutočňovať v súlade so Školským zákonom a platnými zákonnými normami, ktoré proces prijímacieho konania upravujú.

Na základe vyhlášky 287/2022, môžu štúdiu absolvovať iba absolventi učebných odborov:

2432 H puškár

2435 H 01 klampiar – strojárska výroba

2435 H 02 klampiar – stavebná výroba

2439 H lakovník

2463 H hodinár

2487 H 01 autoopravár – mechanik

2487 H 02 autoopravár – elektrikár

2487 H 03 autoopravár – karosár

2487 H 04 autoopravár – lakovník

2683 H 11 elektromechanik – silnoprúdová technika

2683 H 12 elektromechanik – automatizačná technika

2683 H 13 elektromechanik – telekomunikačná technika

2683 H 14 elektromechanik – oznamovacia a zabezpečovacia technika

2683 H 15 elektromechanik – úžitková technika

2683 H 17 elektromechanik – chladiace zariadenia a tepelné čerpadlá

2738 H 05 operátor sklárskej výroby – výroba bižutérie a ozdobných predmetov

2955 H mäsiar, lahôdkár

2956 H mäsiar kuchár

2962 H pekár

2964 H cukrár

2965 H cukrovinkár pečivár

2977 H cukrár kuchár

2978 H cukrár pekár

3146 H tkáč

3151 H pletiar

3152 H 01 krajčír – pánske odevy

3152 H 02 krajčír – dámske odevy

3250 H remenár sedlár

3251 H kožušník

3274 H obuvník

3355 H stolár

3370 H čalúnnik

3473 H 06 polygraf – grafik

3473 H 07 polygraf – tlačiar

3473 H 08 polygraf – knihár

3661 H murár

3663 H tesár

3668 H montér suchých stavieb

3672 H kamenár

3673 H kachliar

3675 H maliar

3678 H inštalatér

3679 H sklenár

3680 H podlahár

3684 H strechár

3688 H kominár

4524 H agromechanizátor, opravár

4529 H pracovník pre záhradnú tvorbu, zeleň a služby

4569 H viazač – aranžér kvetín

4571 H záhradník

4575 H mechanizátor lesnej výroby

4578 H rybár

4580 H 02 chovateľ – chov koní a jazdectvo

4580 H 05 chovateľ – chov oviec a kôz

6424 H manikér – pedikér

6444 H čašník

6445 H kuchár

6452 H fotograf

6456 H kaderník

6461 H asistent predaja

6475 H technicko-administratívny pracovník

6488 H pracovník v gastronómii

8541 H umelecký kováč a zámočník

8545 H zlatník a klenotník

8551 H umelecký štukatér

8555 H umelecký rezbár

8557 H umelecký stolár

8559 H umelecký čalúnnik a dekoratér

8564 H umelecký smaltér

8571 H umelecká vyšívačka

8572 H umelecká čipkárka

8573 H umelecký keramik

8576 H umelecký parochniar a maskér

8582 H umelecký krajčír

Prijatie na základe prijímacích skúšok:

Kritéria budú aktuálne zverejnené v určenom termíne na stránke školy

* 1. Podmienky bezpečnosti práce a ochrany zdravia pri výchove a vzdelávaní

Vytváranie podmienok bezpečnej a hygienickej práce je organickou súčasťou celého vyučovacieho procesu. Postupuje sa podľa platných predpisov, nariadení, vyhlášok, noriem a pod. Priestory, v ktorých prebieha vyučovanie zodpovedajú platným právnym predpisom, vyhláškam, technickým normám a predpisom ES.

Škola zabezpečuje všetky technické a organizačné opatrenia na elimináciu všetkých rizík spojených s vyučovaním. Učitelia, žiaci a rodičia sú podrobne s týmito rizikami oboznámení.

Problematika bezpečnosti a hygieny práce je podrobne popísaná vo Vnútornom školskom poriadku, povinnostiach týždenníkov, pracovných poriadkoch a laboratórnych poriadkoch, žiaci ju musia poznať a rešpektovať. S jej obsahom sú žiaci dokázateľným spôsobom oboznámení. Bezpečnostné predpisy sú verejne prístupné na všetkých pracoviskách a v Školskom internáte.

Škola má spracovanú Metodickú osnovu vstupného školenia bezpečnosti práce, dodržiavania osobnej hygieny a protipožiarnej ochrany pre žiakov a učiteľov. Žiaci sú s predpismi podrobne oboznámení na vstupnej inštruktáži v 1. ročníku. Problematikou bezpečnosti práce sa pedagogickí pracovníci zaoberajú priebežne aj na vyučovacích hodinách s aktualizáciou k preberanej téme.

Obsahom školenia sú predpisy a normy v rozsahu žiakmi vykonávanej činnosti. Na jednotlivých pracoviskách sú umiestnené lekárničky prvej pomoci, vybrané ustanovenia vyhlášky o evidencii úrazov detí, žiakov a študentov, knihy drobných poranení, traumatologického plánu, nariadenie vlády o ochrane zdravia zamestnancov pri práci, Zákonníka práce, o prácach mladistvých, poskytovaní prvej pomoci, o požiarnom nebezpečenstve v organizácii, inštruktáži používania prenosných hasiacich prístrojov a pod.

Základnými podmienkami bezpečnosti a ochrany zdravia pri práci sa rozumie:

* dôkladne a preukázané oboznámenie žiakov s predpismi o BOZP, protipožiarnymi predpismi a s technologickými postupmi,
* používanie technického vybavenia, ktoré zodpovedá bezpečnostným a protipožiarnym predpisom,
* používanie ochranných pracovných prostriedkov podľa platných predpisov,
* vykonávanie dozoru osobou , ktorá je poverená vyučovaním jednotlivých predmetov
1. Podmienky vzdelávania žiakov so špeciálnymi výchovno-vzdelávacími potrebami v študijnom odbore 6403 L podnikanie v remeslách a službách

|  |  |
| --- | --- |
| **Názov a adresa školy**  | **Stredná odborná škola pre žiakov so sluchovým postihnutím internátna ako organizačná zložka Spojenej školy internátnej**, Kutnohorská 675/20, 967 01Kremnica |
| **Názov školského vzdelávacieho programu**  | **Podnikanie v remeslách službách** |
| **Kód a názov ŠVP**  | Štátny vzdelávací program pre skupinu študijných odborov 64 ekonomika a organizácia, obchod a služby |
| **Kód a názov učebného odboru** | 6403 L podnikanie v remeslách a službách nadstavbové štúdium |
| **Stupeň vzdelania** | Úplné stredné odborné vzdelanie  |
| **Dĺžka štúdia**  | 2 roky |
| **Forma štúdia**  | denná |
| **Vyučovací jazyk** | slovenský |

Vzdelávanie žiakov prebieha v súlade so štátnym vzdelávacím programom a Zákonom o výchove a vzdelávaní (Školský zákon), ktoré stanovujú zásadné pravidlá vzdelávania a prípravy žiakov so špeciálnymi výchovno-vzdelávacími potrebami (ďalej len „ŠVVP“). Pri formulovaní požiadaviek na ich štúdium sme vychádzali z analýzy podmienok školy, analýzy potrieb a požiadaviek trhu práce, analýzy povolania a odborných konzultácii so špecializovanými zamestnancami CŠPP, CPPPaP a dorastového lekára.

Platná legislatíva označuje názvom žiaci so špeciálnymi výchovno-vzdelávacími potrebami (ďalej len „ŠVVP“) žiakov s mentálnym, zmyslovým alebo telesným postihnutím, zdravotne oslabených alebo chorých, s narušenou komunikačnou schopnosťou, so špecifickými poruchami učenia alebo správania sa, s autistickým syndrómom, s poruchami psychického alebo sociálneho vývinu, tiež žiakov pochádzajúcich zo sociálne znevýhodneného prostredia (rómske etnikum, imigranti). Špecifickou skupinou žiakov so ŠVVP sú žiaci mimoriadne nadaní.

Škola v budúcnosti počíta aj s možnosťou transformácie – rozšírenie ponuky pre žiakom s ďalšími špeciálnymi vzdelávacími potrebami. Hlavné zámery školy v tejto oblasti:

* dať zdravotne znevýhodneným žiakom rovnaké šance, rešpektovať, že majú špeciálne potreby pre prípravu do reálneho života
* pozornosť venovať žiakom s narušenou komunikačnou schopnosťou (vývinové poruchy učenia, chyby reči)
* v budúcnosti počítať s možnosťou využitia jestvujúcej kapacity školy s otvorením študijných a učebných odborov pre uvedené skupiny žiakov
* pokračovať v schválenom experimente na overovanie vzdelávania sluchovo postihnutých žiakov so žiakmi s narušenou komunikačnou schopnosťou.
* potvrdiť názor, že spoločné štúdium bude prínosom pre každú overovanú skupinu
* silným podporným článkom výučby zmiešanej skupiny bude predmet komunikačné zručnosti
1. Vnútorný systém kontroly a hodnotenia študijného odboru 6403 L podnikanie v remeslách a službách

Vnútorný systém hodnotenia kvality zameriame na 3 oblasti:

1. Hodnotenie žiakov

2. Hodnotenie pedagogických zamestnancov

3. Hodnotenie školy

SOŠ pre žiakov so sluchovým postihnutím považuje vnútorný systém kontroly a hodnotenia žiakov za najvýznamnejšiu kategóriu celého procesu. Naším cieľom je poskytovať žiakovi spätnú väzbu, prostredníctvom ktorej získava informácie o tom, ako danú problematiku zvláda, ako dokáže zaobchádzať s tým, čo sa naučil, v čom sa zlepšil a v čom má ešte nedostatky. Hodnotenie žiaka vychádza z jasne stanovených cieľov a konkrétnych kritérií, ktorými sa dá jeho výkon zmerať. Preto neoddeliteľnou súčasťou hodnotenia musí byť aj konkrétne odporúčanie alebo rada, ako má žiak ďalej postupovať, aby svoje nedostatky odstránil. Kontrolu vyučovacieho procesu budeme orientovať na skúšanie a hodnotenie žiakov.

**Skúšanie**

Počas skúšania budeme preverovať, čo žiak vie a čo nevie, alebo čo má vedieť, ako sa má zlepšiť v porovnaní sám so sebou alebo s kolektívom – zisťujeme stupeň dosiahnutia cieľov vyučovacieho procesu. Pri skúšaní využijeme širokú škálu rôznych spôsobov a postupov – individuálne, frontálne, skupinovo, priebežne alebo súhrne po ukončení tematického celku alebo na konci školského roka, ústne, písomne (didaktické testy, písomné cvičenia a úlohy, projekty, a pod.). Skúšaním budeme preverovať výkon žiaka z hľadiska jeho relatívneho výkonu (porovnáme výkon žiaka s výkonmi ostatných žiakov) alebo individuálneho výkonu (porovnáme jeho súčasný výkon s jeho prechádzajúcim výkonom). Pri každom skúšaní budeme preverovať výkon žiaka na základe výkonového štandardu, ktorý je formulovaný v učebných osnovách každého vyučovacieho predmetu ako vzdelávací výstup. Dôležitou súčasťou skúšania je aj formatívne hodnotenie, ktoré považujeme za významnú súčasť motivácie žiaka do jeho ďalšej práce, za súčasť spätnej väzby medzi učiteľom a žiakom.

**Hodnotenie**

Cieľom **hodnotenie žiaka v škole** je poskytnúť žiakovi a jeho rodičom spätnú väzbu o tom, ako žiak zvládol danú problematiku, v čom má nedostatky a kde má rezervy. Súčasťou hodnotenia je tiež povzbudenie do ďalšej práce, návod, ako postupovať pri odstraňovaní nedostatkov.

Hodnotenie žiakov budeme vyjadrovať rôznymi formami: slovom, číslom, známkou. V rámci hodnotenia budeme preverovať výsledky činnosti žiakov podľa určených kritérií. Niektoré kritériá budú všeobecne platné pre všetky predmety, špecifické výkony žiakov budú hodnotené podľa stanovených kritérií hodnotenia.

Neoddeliteľnou súčasťou hodnotenia žiaka je aj jeho správanie, prístup a postoje. Hodnotenie nikdy nesmie viesť k znižovaniu dôstojnosti, sebadôvery a sebaúcty žiaka.

* 1. Hodnotenie vzdelávacích výsledkov práce žiaka

Cieľom je zhodnotiť prepojenie vedomostí so zručnosťami a spôsobilosťami.

Pri hodnotení a klasifikácii výsledkov žiakov budeme vychádzať z metodických pokynov na hodnotenie a klasifikáciu. Okrem sumatívnych výsledkov sa sústredíme na rozpracovanie formatívneho hodnotenia výsledkov žiakov formou hodnotiaceho portfolia.

* Budeme dbať na to, aby sme prostredníctvom hodnotenia nerozdeľovali žiakov na úspešných a neúspešných.
* Hodnotenie budeme robiť na základe určitých kritérií, prostredníctvom ktorých budeme sledovať vývoj žiaka.
* Pri hodnotení učebných výsledkov žiakov so špeciálnymi výchovno-vzdelávacími potrebami sa bude brať do úvahy možný vplyv zdravotného znevýhodnenia žiaka na jeho školský výkon.
* Budeme odlišovať hodnotenie spôsobilostí od hodnotenia správania.

Pri hodnotení výkonov žiakov sa postupuje podľa **Hodnotiaceho štandardu pre študijný odbor** 6403 L podnikanie v remeslách a službách. Definuje súbor kritérií, organizačných a metodických postupov na overenie dosiahnutýchvýkonových štandardov. Vzťahuje sa na hodnotenie:

**Počas štúdia** hodnotíme všetky **očakávané vzdelávacie výstupy,** ktoré sú formulované výkonovými štandardmi v učebných osnovách každého vyučovacieho predmetu. Ku každému vzdelávaciemu výstupu vymedzujeme kritériá hodnotenia, učebné zdroje, medzipredmetové vzťahy a metódy a prostriedky hodnotenia, ktoré sú v súlade s cieľmi vyučovacieho predmetu a jeho výchovnými a vzdelávacími stratégiami. Tým zabezpečíme komplexnosť vedomostí a ich aplikáciu.

Nasledujúce **pravidlá** sú **platné pre celé obdobie vzdelávania žiaka** a sú v súlade so spoločenskými výchovnými a vzdelávacími stratégiami na úrovni školy:

1. Hodnotenie zameriavame a formulujeme pozitívne.
2. Žiak sa hodnotí podľa miery splnenia daných kritérií.
3. Známka z vyučovacieho predmetu nezahŕňa hodnotenie správania žiaka.
4. Vyučujúci klasifikujú iba prebrané a precvičené učivo.
5. Žiak má dostatok času na učenie, precvičovanie a upevnenie učiva.
6. Podklady pre hodnotenie a klasifikáciu získava vyučujúci hlavne: sledovaním výkonov a pripravenosti žiaka na vyučovanie, rôznymi druhmi písomných prác, analýzou výsledkov rôznych činnosti žiakov, konzultáciami s ostatnými vyučujúcimi a podľa potreby s psychologickými a sociálnymi pracovníkmi.
7. Pri klasifikácii používa vyučujúci platnú klasifikačnú stupnicu.
8. Výsledky žiakov posudzuje učiteľ objektívne.
9. V predmete, v ktorom vyučujú viacerí učitelia, je výsledný stupeň klasifikácie stanovený po vzájomnej dohode.
10. Písomné práce sú žiakom oznámené vopred, aby mali dostatok času na prípravu.
11. Významným prvkom procesu učenia je práca s chybou.

Pri hodnotení vzdelávacích výsledkov žiakov **počas štúdia jednotlivých predmetov** sa podľa povahy predmetu sleduje:

* poskytnúť žiakovi, ale aj jeho rodičom spätnú väzbu o tom ako zvládol danú problematiku,
* poukázať na nedostatky, rezervy na ich odstránenie,
* povzbudenie do ďalšej práce, zhodnotenie prepojenia vedomostí so zručnosťami a spôsobilosťami,
* poskytnúť žiakom možnosť sebahodnotenia,
* výsledky hodnotenia by mali byť aj pre samotného učiteľa vyhodnotením vhodnosti podmienok a použitých metód

Pri hodnotení žiakov sa bude postupovať podľa vypracovaných kritérií s nasledovným postupom:

* zabezpečiť, aby sa hodnotilo to, čo sa hodnotiť má,
* používať viaceré prostriedky hodnotenia úspešnosti žiakov,
* výrazný priestor poskytnúť motivácii, usilovnosti, angažovanosti žiaka,
* pri hodnotení používať opakované pozorovanie a diagnostikovanie,
* hodnotenie bude permanentnou súčasťou výchovno – vzdelávacieho procesu,
* uplatňovať v hodnotení výstižné a pravdivé hodnotiace výroky

Zásady hodnotenia a klasifikácie žiakov:

Súčasťou výchovno-vzdelávacieho procesu na strednej škole je systematické hodnotenie žiaka. Predmetom hodnotenia je úroveň dosiahnutých vedomostí a zručností podľa platných učebných osnov a vzdelávacích štandardov. Hodnotenie a klasifikácia preukázaného výkonu žiaka v príslušnom predmete nemôžu byť znížené na základe správania žiaka.

Hodnotenie žiakov ako nevyhnutná súčasť výchovno-vzdelávacieho procesu má motivačnú, informatívnu, komparatívnu a korekčnú funkciu.

Žiak má právo:

* vedieť, čo sa bude hodnotiť a akým spôsobom,
* dozvedieť sa výsledok každého hodnotenia,
* na objektívne hodnotenie.

Vo výchovno-vzdelávacom procese sa vykonáva priebežná a súhrnná klasifikácia žiaka. **Priebežná klasifikácia** sa uplatňuje pri hodnotení čiastkových výsledkov a prejavov žiaka. **Súhrnná klasifikácia** sa vykonáva na konci každého polroka.

Pri hodnotení sa uplatňuje primeraná náročnosť a pedagogický takt voči žiakovi, jeho výkony sa hodnotia komplexne, berie sa do úvahy vynaložené úsilie žiaka a v plnej miere sa rešpektujú jeho ľudské práva. Hodnotenie je motivačný a výchovný prostriedok, ako aj prostriedok pozitívneho podporovania zdravého sebavedomia žiaka.

Pri hodnotení a klasifikácii žiakov so zdravotným znevýhodnením je potrebné zohľadňovať zdravotné postihnutie týchto žiakov a vychádzať zo záverov a odporúčaní k hodnoteniu a klasifikácii školských poradenských zariadení.

V záujme poskytnutia objektívnej spätnej väzby a poukázania na rozvojové možnosti žiaka v danej oblasti učiteľ pri písomných prácach môže pri klasifikácií známkou uviesť slovný komentár, v ktorom vysvetlí nedostatky a zdôrazní pozitíva písomnej práce.

Súčasťou hodnotenia má byť aj **sebahodnotenie** žiakov, ich schopnosť posúdiť svoju vlastnú prácu, vynaložené úsilie, osobné možnosti a rezervy. Sebahodnotenie budeme orientovať na rozvoj kľúčových kompetencií a na očakávané vzdelávacie výstupy v danom vyučovacom predmete.

**Klasifikácia** je výsledkom komplexného hodnotenia vedomostí, zručností a návykov žiaka. Základom na pridelenie klasifikačného stupňa sú známky, čiže zaradenie žiaka alebo jeho výkonu do niektorej výkonnostnej skupiny. Vymedzenie klasifikačných stupňov sa opiera o hodnotenie podľa výkonových kritérií.

**Stupne prospechu a celkový prospech**

Prospech žiaka je v jednotlivých vyučovacích predmetoch klasifikovaný týmito stupňami:

1 – výborný

2 – chválitebný

3 – dobrý

4 – dostatočný

5 – nedostatočný

Správanie žiaka je klasifikované týmito stupňami:

1 – veľmi dobré

2 – uspokojivé

3 – menej uspokojivé

4 – neuspokojivé

Žiak na konci prvého a druhého polroku je hodnotený takto:

- Prospel s vyznamenaním

- Prospel veľmi dobre

- Prospel

- Neprospel

Maturitná skúška sa môže opakovať v zmysle právnych predpisov.

Ak má žiak pochybnosti o správnosti hodnotenia, môže požiadať riaditeľa školy o komisionálne preskúšanie žiaka. Na základe kritérií hodnotenia sa uskutoční preskúšanie žiaka do 14 dní od doručenia jeho žiadosti prípadne v termíne po vzájomnej dohode medzi žiakom a riaditeľom školy. Komisionálne skúšky prebiehajú v súlade s právnymi predpismi. Opravné skúšky určuje riaditeľ školy v súlade s právnym predpisom.

**Výchovné opatrenia**

Patria sem pochvaly, napomenutia alebo pokarhania od triedneho učiteľa, od riaditeľa školy, podmienečné vylúčenie zo štúdia, vylúčenie zo štúdia. Akékoľvek výchovné opatrenie musí byť okamžite oznámené v písomnej forme žiakovi. Opatrenie sa zaznamenáva do katalógového listu žiaka.

Klasifikácia a hodnotenie žiakov so ŠVVP sa robí s prihliadnutím na stupeň poruchy. Vyučujúci rešpektujú odporučenia psychologických vyšetrení žiaka a uplatňujú ich pri klasifikácii a hodnotení správania žiaka. Vyberajú vhodné a primerané spôsoby hodnotenia vrátane podkladov na hodnotenie. Uplatňujú také formy a spôsoby skúšania, ktoré zodpovedajú schopnostiam žiaka a nemajú negatívny vplyv na ich rozvoj a psychiku. Volia taký druh prejavu, v ktorom má žiak predpoklady preukázať lepšie výkony.

* + 1. Maturitná skúška

Maturitné skúšky bude škola organizovať v súlade so školským zákonom a platnými

zákonnými normami, ktoré organizáciu maturitnej skúšky upravujú (Vyhláška č. 142/2018 o ukončovaní štúdia na stredných školách).

Cieľom maturitnej skúšky je overenie vedomosti a zručnosti žiakov v rozsahu učiva

určeného katalógom cieľových požiadaviek a overenie toho, ako sú žiaci pripravení používať získané kompetencie v ďalšom štúdiu, alebo pri výkone povolania.

Maturitná skúška pozostáva z externej a internej časti podľa druhu maturitných

predmetov. Maturitnú skúšku s cudzích jazykov žiaci vykonajú podľa úrovní jazykovej

náročnosti Spoločného európskeho referenčného rámca.

Žiak maturitného ročníka sa do 30. septembra príslušného školského roku písomne prihlási na maturitnú skúšku a oznámi predmety, ktoré si na maturitnú skúšku zvolil.

Žiak so zdravotným znevýhodnením podá žiadosť o úpravu maturitnej skúšky v rovnakom termíne.

Maturitná skúška sa skladá z externej a internej časti.

Externá časť maturitnej skúšky a písomná forma internej časti maturitnej skúšky sa

uskutoční v predmetoch:

a) slovenský jazyk a literatúra (EČ, PFIČ)

b) anglický jazyk, nemecký jazyk (EČ, PFIČ)

Presné termíny konania jednotlivých častí maturitnej skúšky sa budú riadiť pokynmi MŠ SR, rozpisy MS - žiakov, komisií pre jednotlivé predmety a výsledky MS budú uverejňované priebežne na centrálnej nástenke a na školskej webovej stránke

* 1. Vnútorný systém kontroly a hodnotenia zamestnancov

Je účinným nástrojom zabezpečenia harmonickej organizácie celého výchovno-vzdelávacieho procesu a ďalších školských aktivít. Naša škola bude využívať štandardné spôsoby hodnotenia: formatívne a sumatívne. Formatívne hodnotenie použijeme na zvýšenie kvality výchovy a vzdelávania. Sumatívne hodnotenie použijeme na rozhodovanie. Vnútorný systém kontroly by sa mal zameriavať hlavne na celkový priebeh výchovno-vzdelávacej činnosti na škole, na tvorbu školských vzdelávacích programov, na dodržiavanie plnenia plánov predmetových komisií, na zabezpečenie vyučovania didaktickou technikou a ostatným materiálno-technickým vybavením, na hodnotenie žiakov počas vyučovacej hodiny s uplatnením sebahodnotenia žiaka, na vystupovanie a rečovú kultúru vyučujúcich, na uplatňovanie didaktických zásad, na mimoškolskú činnosť pedagógov, ale aj na kontrolnú činnosť nepedagogických zamestnancov školy.

Hodnotenie zamestnancov sa bude zakladať na bodovom hodnotení. Body sa budú prideľovať na základe:

* Pozorovania (hospitácie)
* Rozhovoru
* Výsledkov žiakov, ktorých učiteľ vyučuje (prospech, žiacke súťaže, didaktické testy zadané naraz vo všetkých paralelných triedach s rešpektovaným výsledkov žiakov zo základných škôl a výsledkami dosiahnutými vstupnými testami, úspešnosť prijatia žiakov na vyšší stupeň školy a pod.)
* Sledovania pokroku žiakov vo výsledkoch pod vedením učiteľa
* Hodnotenia výsledkov pedagogických zamestnancov v oblasti ďalšieho vzdelávania, tvorby učebných pomôcok, mimoškolskej činnosti a pod.
* Hodnotenia pedagogických zamestnancov vedením školy.
* Vzájomného hodnotenia učiteľov (čo si vyžaduje aj vzájomné hospitácie a „otvorené hodiny“)
* Hodnotenia učiteľov žiakmi
	1. Hodnotenie školy

Cieľom hodnotenia je, aby žiaci a ich rodičia získali dostatočné a hodnoverné informácie o tom, ako zvládajú požiadavky na nich kladené. A jednak aj preto, aby aj verejnosť vedela, ako škola dosahuje ciele, ktoré sú na žiakov kladené v ŠVP.

Dôraz je kladený na dve veci:

* konštatovanie úrovne stavu,
* zisťovanie súvislostí a okolností, ktoré výsledný stav ovplyvňujú.

Vlastné hodnotenie školy je zamerané na:

* Ciele, ktoré si škola stanovila, najmä v koncepčnom zámere rozvoja školy a v školskom vzdelávacom programe a ich reálnosť a stupeň dôležitosti
* Posúdenie ako škola spĺňa ciele, ktoré sú v Štátnom vzdelávacom programe
* Oblasti, v ktorých škola dosahuje dobré výsledky, oblasti, v ktorých škola dosahuje slabšie výsledky, včítane návrhov a opatrení

Monitorujeme pravidelne:

* Podmienky na vzdelanie
* Spokojnosť s vedením školy a učiteľmi
* Prostredie – klímu školy
* Priebeh vzdelávania – vyučovací proces, metódy a formy vyučovania
* Úroveň podpory žiakov so špeciálnymi výchovno-vzdelávacími potrebami
* Výsledky vzdelávania
* Riadenie školy
* Úroveň výsledkov práce školy
1. Charakteristika školského vzdelávacieho programu v študijnom odbore 6403 L podnikanie v remeslách a službách
	1. Popis školského vzdelávacieho programu

Školský vzdelávací program **Podnikanie v remeslách službách** nadväzuje naschválené odbory pre toto nadstavbové štúdiumdáva šancu **sluchovo postihnutým** žiakom, ale aj žiakom **s vývinovými poruchami učenia**, získať úplné stredoškolské vzdelanie, so širokým všeobecno-vzdelávacím základom, s odbornými teoretickými vedomosťami, má odborný charakter a zároveň zohľadňuje špecifické potreby, danosti, schopnosti, talent a záujmy žiaka.

Cieľom školského vzdelávacieho programu pre študijný odbor je vzdelávanie a výchova kvalifikovaných odborníkov pre všetky odvetvia národného hospodárstva, kde sa poskytujú stravovacie služby.

Príprava a vzdelávanie poskytuje aj možnosti ďalšieho vysokoškolského štúdia. Absolvent má získať vedomosti a zručnosti umožňujúce jeho uplatnenie na pracovnom trhu v Slovenskej republike, ale aj v rámci krajín EÚ.

Výchova a vzdelávanie týchto žiakov sa uskutočňuje v špeciálnej škole pre žiakov so sluchovým postihnutím. Žiaci plnia rovnaké ciele vzdelávania ako ostatní žiaci stredných škôl na vyššom sekundárnom stupni vzdelania, na ich prípravu sa používajú špeciálno – pedagogické metódy, individuálny prístup, surdo – logopedická starostlivosť. Kompletnou špeciálno- pedagogickou starostlivosťou sa vytvárajú lepšie podmienky pre našich žiakov na zvládnutie vzdelanostného modelu absolventa študijného odboru podnikanie v remeslách a službách.

V odbornom vzdelávaní je príprava zameraná na oblasť ekonomiky, podnikateľskej činnosti a podnikateľskej komunikácie, účtovníctva, administratívnych prác súvisiacich s podnikateľskou činnosťou, práva pre podnikateľov. Absolvent je schopný samostatne vykonávať manažérske činnosti strednej úrovne a ekonomicko-technologické činnosti, úspešne prevádzkovať svoj vlastný podnik v podmienkach voľného trhu v oblasti služieb. Má schopnosť správne vytýčiť ciele, stanoviť strategické aj taktické prostriedky na ich dosiahnutie. Vie identifikovať to, čo robí podnikanie a riadenie efektívnym, vie, kedy rozhodovať samostatne a kedy na základe tímovej konzultácie. Je schopný organizovať svoj čas, prácu, vyrovnávať sa so stresom v práci a vie sa samostatne a logicky rozhodovať.

Absolvent pozná základné ekonomické zákonitosti s možnosťou ich použitia v praxi, v oblasti

svojho zamerania. Dokáže podľa požiadaviek odberateľa pružne reagovať a používať alternatívne postupy. Má odborné predpoklady ako sa správať a úspešne pracovaťv podmienkach trhového hospodárstva. Vie vybavovať písomnosti súvisiace s podnikateľskou činnosťou s použitím technických prostriedkov, vie využiť marketingové princípy v praxi. Absolvent bude schopný dodržiavať zásady a predpisy bezpečnosti práce, požiarnej ochrany a ochrany životného prostredia, podporovať podnikateľské aktivity smerujúce k trvalej prosperite podnikateľského subjektu.

Získaná kvalifikácia sa potvrdí maturitnou skúškou a žiak získa maturitné vysvedčenie.

Stratégia výučby sa zameriava na rozvoj kľúčových, všeobecných a odborných kompetencií žiaka, ktoré sú rozpracované v každej vzdelávacej oblasti a konkretizované v učebných osnovách  jednotlivých predmetov.

Život v modernej informačnej spoločnosti si vyža­duje, aby moderné vzdelanie rozvíjalo v žiakoch **nové kompetencie -** ako kritické vníma­nie a myslenie, flexibilné rozhodovanie, zvládnutie neočakávaných situácií, efektívnu komunikáciu a kooperáciu. Pri rozvoji týchto kompetencií hrajú dôležitú úlohu moderné informačné a komunikačné technológie, nie však ako cieľ, ale **ako prostriedok.** Našim cieľom je dosiahnuť informačnú gramotnosť žiakov ako **kompetenciu** **používať IKT**  vo svojej práci , ale aj na komunikáciu, učenie sa, ďalšie vzdelávanie a tiež pre osobný život.

Škola vo výučbovej stratégii uprednostňuje tie vyučovacie metódy, ktoré vedú k harmonizácii teoretickej a praktickej prípravy tak pre profesionálny život, ako aj pre život v spoločnosti a medzi ľuďmi. Výučba je orientovaná na uplatnenie autodidaktických metód (samostatné učenie a práca), hlavne pri riešení problémových úloh, tímovej práci a spolupráci. Poskytujú žiakom priestor na vytvorenie si vlastného názoru založeného na osobnom úsudku. Vedú žiakov k odmietaniu populistických praktík a extrémistických názorov. Učia ich chápať zložitosť medziľudských vzťahov a nevyhnutnosť tolerancie. Metódy činnostne zameraného vyučovania (praktické práce) sú predovšetkým aplikačného typu, ktoré im pomáhajú pri praktickom poznávaní reálneho sveta a života. Aj keby boli vyučovacie metódy tie najlepšie, nemali by šancu na úspech bez pozitívnej motivácie žiakov, tzn. vnútorné potreby žiakov vykonávať konkrétnu činnosť sú tou najdôležitejšou oblasťou výchovno-vzdelávacieho procesu. Preto naša škola kladie veľký dôraz na motivačné činitele – zaraďovanie súťaží, stimulačných a situačných metód, verejné prezentácie prác a pod. Uplatňované metódy budú konkretizované na úrovni učebných osnov jednotlivých predmetov. Metodické prístupy sú priebežne vyhodnocované a modifikované podľa potrieb a na základe skúseností vyučujúcich učiteľov.

Pri práci so žiakmi so špeciálnymi výchovnovzdelávacími potrebami sa pristupuje s ohľadom na odporučenie lekárov, špeciálnych pedagógov a psychológov s prihliadnutím na individuálne potreby žiaka, stupeň a typ poruchy a úroveň kompenzácie poruchy.

Vyučovanie prebieha vo všeobecno-vzdelávacích a odborných učebniach v areáli školy na Kutnohorskej 675/20, Kremnica.

Činnosť školy v oblasti spoločenského a kultúrneho života je bohatá a pestrá nielen pri aktivitách súvisiacich s činnosťou školy, ale aj v mimoškolskej oblasti. Žiaci svoje odborné vedomosti a zručnosti budú prezentovať na rôznych akciách organizovaných školou a inými záujmovými organizáciami. Samostatnosť, húževnatosť a pracovitosť našich žiakov bude ocenená zo strany školy, prípadne aj zo strany organizátora podujatia.

V rámci pomoci a ochrany životného prostredia sa žiaci zapoja do akcií pri odstraňovaní odpadu, úprave okolia školy a jej pracovísk. Množstvo záujmových krúžkov (jazykové, športové a iné) ponúkajú našim žiakom efektívne využívať svoj voľný čas.

Klasifikácia prebieha podľa klasifikačného poriadku. Výsledky žiakov sa hodnotia priebežne na základe kritérií, s primeranou náročnosťou a pedagogickým taktom. Podklady pre hodnotenie sa získavajú sústavným sledovaním výkonu žiaka a jeho pripravenosti na vyučovanie, rôznymi metódami a prostriedkami hodnotenia, analýzou činnosti žiaka, konzultáciami s ostatnými učiteľmi vrátane výchovného poradcu, rozhovormi so žiakom a jeho rodičmi. Pri hodnotení sa využívajú kritériá hodnotenia na zabezpečenie jeho objektivity. Žiaci sú s hodnotením oboznámení.

* 1. Základné údaje o štúdiu v študijnom odbore 6403 L podnikanie v remeslách a službách; nadstavbové štúdium

|  |  |
| --- | --- |
| **Dĺžka štúdia:**  | 2 roky |
| **Forma štúdia:**  | denná |
| **Nevyhnutné vstupné požiadavky na štúdium:**  | Podmienky prijatia na štúdium ustanovuje vykonávací predpiso prijímacom konaní na stredné školy.Zdravotná spôsobilosť uchádzača o štúdium. |
| **Spôsob ukončenia štúdia:**  | Maturitná skúška |
| **Doklad o dosiahnutom vzdelaní:**  | Vysvedčenie o maturitnej skúške  |
| **Poskytnutý stupeň vzdelania:**  | Úplné stredné odborné vzdelanie |
| **Možnosti pracovného uplatnenia absolventa:** | Je pripravený založiť a úspešne prevádzkovaťvlastný súkromný podnik v oblasti remesiel a služieb alebo vykonávať funkciu manažéra strednej úrovne v podniku poskytujúcom služby. |
| **Nadväzná príprava (ďalšie vzdelávanie):**  | Pomaturitné špecializačné štúdium, vzdelávanie na terciárnej úrovni (vysoká škola) |

* 1. Organizácia výučby

Priebeh vyučovania v príslušnom školskom roku:

* začiatok školského roka: 1.september
* koniec školského roka: 31. august

Organizácia vyučovania a školského roka vychádza z Pedagogicko-organizačných

pokynov MŠ SR na príslušný školský rok.

Obdobie školského roka sa člení na školské polroky, na konci ktorých sa uzatvára klasifikácia s vydaním vysvedčenia. Vyučovanie v škole sa realizuje dennou formou.

Základnou vyučovacou jednotkou je vyučovacia hodina, ktorá trvá 45 minút.

Časová organizácia vyučovania

1. vyučovacia hodina 7:30 - 8:15

2. vyučovacia hodina 8:25 - 9:10

3. vyučovacia hodina 9:20 - 10:05

4. vyučovacia hodina 10:20 - 11:05

5. vyučovacia hodina 11:15 - 12:00

6. vyučovacia hodina 12:30 - 13:15

7. vyučovacia hodina 13:20 - 14:00

8. vyučovacia hodina 14:05 - 14:45

Vyučovací proces prebieha v klasických triedach, odborných učebniach, laboratóriu,

v počítačových učebniach, v dielňach a v ďalších priestoroch školy v závislosti od vyučovacieho predmetu a charakteru učiva.

* 1. Zdravotné požiadavky na žiaka

Na prijatie do študijného odboru podnikanie v remeslách a službách môžu byť prijatí uchádzači, ktorých zdravotnú spôsobilosť posúdil a písomne potvrdil lekár.

* 1. Požiadavky na bezpečnosť a hygienu pri práci

Dôležitou súčasťou teoretického a praktického vyučovania je problematika

bezpečnosti a ochrany zdravia pri práci, hygieny práce a protipožiarnej ochrany.

Výchova k bezpečnej a zdravie neohrozujúcej práci vychádza po dobu štúdia z požiadaviek platných právnych a ostatných predpisov (zákonov, nariadení vlády SR, vyhlášok, technických predpisov a slovenských technických noriem). Tieto požiadavky sa musia vzťahovať k výkonu konkrétnych činností, ktoré sú súčasťou teoretického vyučovania i praxe.

Základnými podmienkami bezpečnosti a ochrany zdravia pri práci sa rozumie:

* dôkladne a preukázané oboznámenie žiakov s predpismi o BOZP, protipožiarnymi predpismi a s technologickými postupmi,
* používanie technického vybavenia, ktoré zodpovedá bezpečnostným a protipožiarnym predpisom,
* používanie ochranných pracovných prostriedkov podľa platných predpisov,
* vykonávanie dozoru osobou , ktorá je poverená vyučovaním jednotlivých predmetov
1. Kompetencie absolventa v študijnom odbore 6403 L podnikanie v remeslách a službách
	1. Profil absolventa

Absolvent dvojročného študijného odboru 6403 L podnikanie v remeslách a službách po ukončení štúdia úspešne vykonanou maturitnou skúškou získava prvú kvalifikáciu na úrovni úplného stredného odborného vzdelania.

Absolvovaním štúdia získava absolvent  vysvedčenie o maturitnej skúške. Môže pokračovať v štúdiu v rámci denného alebo diaľkového štúdia na úrovni vysokej školy. Svoju kvalifikáciu môže zvyšovať aj rôznymi vzdelávacími cestami a prípadne môže získať aj inú kvalifikáciu ako je kvalifikácia v danom študijnom odbore.

V rámci pracovnej pozície sú na absolventa kladené veľmi vysoké požiadavky na krátkodobú aj dlhodobú pamäť, schopnosť pracovať v tíme, technické myslenie, analyzovanie problémov, hľadanie ich riešení a pohotové rozhodovanie. Vyžaduje sa praktické myslenie, prispôsobivosť, flexibilita a sebakontrola, samostatnosť, pohotovosť vystupovania.

Pre kvalifikované vykonávanie uvedených činností získa absolvent štúdiom široký odborný profil s nevyhnutným všeobecným vzdelaním, s dostatočnou adaptabilitou na príbuzné odbory, schopnosťou logicky myslieť, aplikovať nadobudnuté základné vedomosti, zručnosti a návyky pri riešení konkrétnych problémov, schopnosťou samostatnej práce i práce v tíme, sústavného samostatného sebavzdelávania s trvalým záujmom o sledovanie vývoja vo svojom odbore štúdiom odbornej literatúry. Je schopný rozvážne a rozhodne konať v súlade s právnymi normami spoločnosti a zásadami etiky, humanizmu a demokracie. Absolvent získa také schopnosti, vedomosti a flexibilitu svojich schopností, ktoré mu umožnia uplatniť sa na pracovnom trhu na Slovensku aj v rámci Európskej únie.

Absolventi získajú schopnosť komunikovať v jednom z dvoch cudzích jazykov – anglickom alebo nemeckom, riešiť problémové úlohy a pracovať v skupine, aktívne sa zapájať do života spoločnosti a svoje vedomosti a zručnosti priebežne aktualizovať. Budú schopní prijímať zodpovednosť za vlastnú prácu a za prácu ostatných. Po absolvovaní vzdelávacieho programu si rozšíria zručnosti pri práci s osobným počítačom a internetom. Naučia sa efektívne využívať informačné a komunikačné technológie pre svoj osobný rast a výkonnosť v práci.

* 1. Kompetencie absolventa

Vzdelávanie v ŠkVP v súlade s cieľmi úplného stredného odborného vzdelávania

smeruje k tomu, aby si žiaci vytvorili na tejto úrovni zodpovedajúce schopnosti a študijné predpoklady. Kľúčové kompetencie sú zakomponované do všetkých vzdelávacích oblastí.

Absolvent študijného odboru 6403 L podnikanie v remeslách a službách po absolvovaní školského vzdelávacieho programu disponuje týmito kompetenciami:

* + 1. Kľúčové kompetencie

**a) Komunikatívne a sociálno-interakčné kompetencie**

*Absolvent má:*

* vyjadrovať a zdôvodňovať svoje názory,
* reprodukovať a interpretovať prečítaný alebo vypočutý text v materinskom a cudzom jazyku,
* podať výklad a popis konkrétneho objektu, veci alebo činnosti,
* vyjadrovať sa nielen podrobne a bohato, ale aj krátko a výstižne,
* aktívne komunikovať najmenej v jednom cudzom jazyku,
* vedieť samostatne rozhodovať o úprave informačného materiálu vzhľadom na druh oznámenia a širší okruh užívateľov,
* štylizovať listy (formálne, neformálne), informačné útvary (inzerát, oznam), vyplňovať formuláre (životopis, žiadosť),
* navrhovať návody k činnostiam, písať odborné materiály a dokumenty v materinskom a cudzom jazyku,
* osvojovať si grafickú a formálnu úpravu písomných prejavov,
* spracovávať písomné textové informácie (osnova, výpisky, denník) a materiály podľa účelu oznámenia a s ohľadom na potreby užívateľa,
* orientovať sa, získavať, rozumieť a aplikovať rôzne informácie, posúdiť ich význam v osobnom živote a v povolaní,
* vyhľadávať a využívať jazykové a iné výrazové prostriedky pri riešení zadaných úloh a tém v cudzom jazyku,
* vedieť prijímať a tvoriť text, chápať vzťahy medzi rečovou situáciou, témou a jazykovým prejavom v materinskom a cudzom jazyku,
* rozlišovať rôzne druhy a techniky čítania, ovládať orientáciu sa v texte a jeho rozbor z hľadiska kompozície a štýlu v materinskom a cudzom jazyku,
* ovládať operácie pri práci s počítačom,
* pochopiť a vyhodnocovať svoju účasť na procese vzdelávania a jeho výsledku, ktorý zabezpečuje právo voľného pohybu občana žiť, študovať a pracovať v podmienkach otvoreného trhu práce,
* pochopiť a osvojiť si metódy informačnej a komunikačnej technológie vrátene možnosti učenia sa formou on-line,
* oboznámiť sa s motivačnými vzdelávacími programami, ktoré sú zamerané na riešenie problémov a poskytovanie prístupných príležitostí pre celoživotné vzdelávania, ktoré vytvára možnosť virtuálnej komunikácie medzi lokálnymi komunitami.

**b) Intrapersonálne a interpersonálne kompetencie**

*Absolvent má:*

* posudzovať reálne svoje fyzické a duševné možnosti, odhadovať dôsledky svojho konania a správania sa v rôznych situáciách,
* vytvárať, objasňovať a aplikovať hodnotový systém a postoje,
* určovať vážne nedostatky a kvality vo vlastnom učení, pracovných výkonoch a osobnostnom raste,
* stanovovať si ciele a priority podľa svojich osobných schopností, záujmov, pracovnej orientácie a životných podmienok,
* reagovať adekvátne na hodnotenie svojho vystupovania a spôsobov správania zo strany iných ľudí, prijímať rady a kritiky,
* plniť plán úloh smerujúci k daným cieľom a snažiť sa ich vylepšovať formou využívania sebakontroly, sebaregulácie, sebahodnotenia a vlastného rozhodovania,
* overovať získané poznatky, kriticky posudzovať názory, postoje a správanie druhých,
* zmerať vlastnú činnosť na dodržiavaní osobnej zodpovednosti a dosiahnutie spoločného cieľa v pracovnom kolektíve,
* pracovať v tíme a podieľať sa na realizácií spoločných pracovných a iných činností,
* mať zodpovedný vzťah k svojmu zdraviu, starať sa o svoj fyzický a duševný rozvoj, byť si vedomí dôsledkov nezdravého životného štýlu a závislostí,
* prijímať a zodpovedne plniť dané úlohy,
* predkladať spolupracovníkom vlastné návrhy na zlepšenie práce, bez zaujatosti posudzovať návrhy druhých,
* prispievať k vytváraniu ústretových medziľudských vzťahov, predchádzať osobným konfliktom, nepodliehať predsudkom a stereotypom v prístupe k druhým.

**c) Kompetencia tvorivo riešiť problémy**

*Absolvent má:*

* uplatňovať pri riešení problémov vhodné metódy založené na analyticko-kritickom a tvorivom myslení, - je otvorený (pri riešení problémov) získavaniu a využívaniu rôznych, aj inovatívnych postupov, formuluje argumenty a dôkazy na obhájenie svojich výsledkov,
* zhodnotiť význam informácií, zhromažďovať a využívať ich pre optimálne riešenie základných pracovných problémových situácií, zvažovať výhody a nevýhody navrhovaných riešení*,*
* vybrať správny postup na realizáciu riešenia a dodržiavať ho,
* spolupracovať pri riešení problémov s inými ľuďmi.
* konštruktívne a kooperatívne riešiť konflikty.

**d) Podnikateľské spôsobilosti**

*Absolvent má:*

* vedieť spracovať základné analytické prieskumy a predkladať primerané návrhy na výkon takej práce, ktorú je schopný zodpovedne vykonať,
* orientovať sa v rôznych štatistických údajoch a vedieť ich využívať pre vlastné podnikanie,
* vyhodnocovať možnosti plánovania realizácie projektov,
* samostatne plánovať financie, základné prostriedky a nehnuteľnosti vzhľadom na potreby a ciele manažmentu podnikania,
* pochopiť najnovšie poznatky z teórie riadenia a organizácie,
* využívať marketingový manažment,
* rozpoznávať a rozvíjať kvality riadiaceho zamestnanca s aspektom na komunikatívne schopnosti, asertivitu, kreativitu a odolnosť voči stresom,
* vedieť vystihnúť princípy odmeňovania a oceňovania aktívnych a tvorivých zamestnancov,
* ovládať princípy priebežnej kontroly, diagnostiky skutočného stavu a úrovne podniku,
* zisťovať dynamiku vývoja efektívnosti práce, podnikania a porovnávať ju s celospoločenskými požiadavkami a potrebami,
* využívať zásady konštruktívnej kritiky, vedieť primerane kritizovať, ale aj znášať kritiku od druhých,
* pracovať s materiálmi a informáciami v cudzom jazyku,
* ovplyvňovať druhých a koordinovať ich úsilie,
* rýchle sa rozhodovať a prijímať opatrenia,
* myslieť systémovo a komplexne,
* prijímať a uznávať aj iné podnikateľské systémy,
* ovládať podstatu systémovej analýzy, rešpektovať právo a zodpovednosť,
* mať zodpovedný postoj k vlastnej profesijnej budúcnosti a ďalšiemu vzdelávaniu, uvedomovať si význam celoživotného učenia a byť pripravený prispôsobovať sa k zmeneným pracovným podmienkam,
* sledovať a hodnotiť vlastný úspech vo svojom učení, prijímať hodnotenie výsledkov svojho učenia zo strany iných ľudí,
* poznať možnosti ďalšieho vzdelávania, hlavne v odbore prípravy a povolaní,
* mať prehľad o možnostiach uplatnenia na trhu práce v danom odbore, cieľavedomé a zodpovedne rozhodovať o svojej budúcej profesií a vzdelávacej ceste,
* mať reálnu predstavu o pracovných a iných podmienkach v odbore, o požiadavkách zamestnávateľov na pracovné činnosti a vedieť ich porovnávať so svojimi predstavami a reálnymi predpokladmi,
* robiť aj nepopulárne, ale správne opatrenia a rozhodnutia,
* chápať podstatu a princíp podnikania, mať predstavu o základných právnych, ekonomických, administratívnych, osobnostných a etických aspektoch súkromného podnikania,
* dokázať vyhľadávať a posudzovať podnikateľské príležitosti v súlade s realitou trhového prostredia, svojimi predpokladmi a ďalšími možnosťami.

**e) Kompetencie využívať informačné technológie**

*Absolvent má:*

* zoznámiť sa s rôznymi druhmi počítačových programov a spôsobom ich obsluhy,
* ovládať obsluhu periférnych zariadení potrebných pre činnosť používaného programu,
* pracovať s aplikačným programom potrebným pre výkon povolania,
* vyhľadávať vhodné informačné zdroje a potrebné informácie,
* vybrať kvantitatívne matematické metódy (bežné, odborné a špecifické), ktoré sú vhodné pri riešení danej úlohy alebo situácie,
* graficky znázorňovať reálne situácie a úlohy, kde takéto znázorňovanie pomáha pri kvantitatívnom riešení úlohy,
* komunikovať elektronickou poštou, využívať prostriedky online a offline komunikácie,
* evidovať, triediť a uchovávať informácie tak, aby ich mohol využívať pri práci,
* chrániť informácie pred znehodnotením alebo zmanipulovaním,
* posudzovať vierohodnosť rôznych informačných zdrojov, kriticky pristupovať k získaným informáciám a byť mediálne gramotný.

**f) Spôsobilosť byť demokratickým občanom**

*Absolvent má:*

* porozumieť systémovej (globálnej) podstate sveta,
* uvedomiť si a rešpektovať, že telesná, citová, rozumová i vôľová zložka osobnosti sú rovnocenné a vzájomne sa dopĺňajú,
* konať zodpovedne, samostatne a iniciatívne, nielen vo svojom vlastnom záujme, ale aj vo verejnom záujme,
* poznať a rešpektovať, že neexistuje iba jeden pohľad na svet,
* orientovať sa na budúcnosť vo svojom vzťahu k Zemi,
* uvedomiť si, že rozhodnutia, ktoré sa príjmu a činy, ktoré vykonajú jednotlivci alebo členovia skupiny, budú mať vplyv na globálnu prítomnosť a budúcnosť,
* poznať, uznávať a podporovať alternatívne vízie vo vzťahu k udržateľnému rozvoju, ľudskému zdraviu a zdraviu našej planéty,
* uvedomiť si a čiastočne pochopiť globálne podmienky, rozvoj a trendy súčasného sveta,
* pochopiť globálnu povahu sveta a úlohu jednotlivca v ňom, rozvoj masovokomunikačných prostriedkov, dopravných prostriedkov, masovej turistiky a komunikačných systémov,
* chápať problémy zachovania mieru, bezpečnosti jednotlivcov, národov a štátov, zachovávania a ochrany životného prostredia, vyčerpania nerastných surovín, liečenia civilizačných nemocí, populačnej explózie v rozvojových krajinách, drogovej závislosti najmä mladistvých, sexuálnej výchovy a pozitívne pristupovať k riešeniu týchto problémov,
* uvedomiť si a orientovať sa v problematike nerovnomerného hospodárskeho rozvoja, etnických, rasových a náboženských konfliktov, terorizmu a navrhovať cesty na ich odstránenia,
* chápať pojmy spravodlivosť, ľudské práva a zodpovednosť, aplikovať ich v globálnom kontexte,
* tvorivo riskovať, primerane kritizovať, jasne sa stavať k riešeniu problémov, rýchle sa rozhodovať, byť dôsledný, inšpirovať druhých pri vyhľadávaní podnetov, iniciatív a vytváraní možností,
* dodržiavať zákony, rešpektovať práva a osobnosť druhých ľudí, ich kultúrne špecifiká, vystupovať proti neznášanlivosti, xenofóbií a diskriminácií,
* konať v súlade s morálnymi princípmi a zásadami spoločenského správania, prispievať k uplatňovaniu hodnôt demokracie,
* uvedomovať si vlastnú kultúrnu, národnú a osobnostnú identitu, pristupovať s toleranciu k identite druhých,
* zaujímať sa aktívne o politické a spoločenské dianie u nás a vo svete,
* uznávať tradície a hodnoty svojho národa, chápať jeho minulosť i súčasnosť v európskom a svetovom kontexte
* podporovať hodnoty miestnej, národnej, európskej a svetovej kultúry a mať i nim vytvorený pozitívny vzťah.

Na kľúčové kompetencie nadväzujú všeobecné a odborné kompetencie, ktoré sú podrobne rozpracované v **osnovách jednotlivých predmetov**.

* + 1. Všeobecné kompetencie

*Absolvent má:*

* plynule komunikovať v štátnom jazyku, formulovať, vyjadriť a tlmočiť svoje myšlienky, pocity, fakty, koncepty a názory ústnou a písomnou formou na primeranej úrovni,
* byť schopný vyjadrovať sa súvisle v písomnom a ústnom prejave,
* gramaticky a štylisticky správne formulovať a vyjadrovať myšlienky a obsah ústnou a písomnou formou,
* vyjadrovať sa odbornou terminológiou v rámci svojho odboru,
* formulovať bežne používané písomnosti v štandardných životných situáciách,
* ovládať základy komunikácie aspoň v jednom z cudzích jazykov v bežných životných a pracovných situáciách, formulovať a vyjadrovať jednoduché myšlienky, pocity a názory,
* správne odpovedať na položené otázky,
* rozlišovať spisovné a nespisovné výrazy a texty,
* používať jednoduché jazykové štýly,
* používať jazykové príručky a slovníky, orientovať sa v nich a korigovať podľa nich vlastné texty,
* poznať kultúru krajín, ktoré hovoria cudzím jazykom,
* používať základné matematické postupy na riešenie problémov v každodenných životných a pracovných situáciách,
* používať všetky druhy čísel a počtové výkony s číslami,
* orientovať sa v matematických tabuľkách,
* znázorňovať jednoduché údaje na diagrame a grafe a vedieť ich čítať,
* poznať základné geometrické útvary a vykonať jednoduché merania a výpočty,
* používať mapy pri orientácií v teréne, vedieť sa v nich orientovať,
* mať základné poznatky o prírodných javoch, človeku a vedieť ich vysvetliť,
* mať základné vedomosti o princípoch prirodzeného sveta, metódach a technologických postupoch,
* diskutovať o základných prírodovedných otázkach,
* vnímať svet a veci v pohybe a čase,
* rozvíjať predstavivosť prostredníctvom pohybových aktivít, využívať ich v športe a každodennom živote,
* využívať poznatky o tele človeka, jeho pohyboch a účinkoch,
* mať základné zručnosti pri práci s osobným počítačom,
* schopnosť vyhľadávať, využívať a triediť rôzne informácie,
* vedieť sa písomne dorozumieť prostredníctvom internetu,
* orientovať sa v školskej a verejnej knižnici, múzeu, galérii a na iných spoločenských miestach,
* poznať základné zákonitosti spoločenského vývoja v podmienkach európskej kultúry a riadiť sa nimi pri hodnotení bežných spoločenských javov,
* poznať svetové národné kultúrne dedičstvo, podmienky a motívy jeho vzniku,
* osvojiť si schopnosť medziľudského porozumenia a prirodzenej komunikácie,
* riešiť problémy samostatne alebo v malej skupinke,
* zúčastňovať sa života v spoločnosti, spolupracovať, robiť kompromisy a riešiť konflikty,
* zvládať svoje emócie, kontrolovať a regulovať svoje správanie, byť empatický, tolerantný a podporovať prácu iných,
* poznať a obhajovať svoje práva a záujmy v súlade s právami a záujmami iných,
* vyjadrovať odlišné stanoviská a porozumieť im,
* rešpektovať všeľudské etické hodnoty, ľudské práva a slobody, poznať a uplatňovať svoje právo,
* mať všeobecnú predstavu o svojom životnom smerovaní,
* preberať zodpovednosť za svoje rozhodnutia a konania,
* starať sa o svoje zdravie a životné prostredie,
* schopnosť plánovať jednoduché úlohy a dosiahnuť ich ciele.
	+ 1. Odborné kompetencie

**a) Požadované vedomosti**

*Absolvent má:*

* základné ekonomické pojmy a princípy, orientáciu v makroekonomických javoch, v podmienkach trhovej ekonomiky;
* pohyb kapitálu a majetku v činnostiach podnikateľských subjektov obchodného zamerania;
* ekonomické, organizačné a právne formy a legislatívne podmienky podnikania;
* prehľad o kategóriách podnikovej ekonomiky, o zdaňovaní, financovaní, analýze, platobnom styku a poistení majetku;
* schopnosť prijímať rozhodnutia a odhadnúť ich prínos pre úspech podnikania;
* základné princípy a osobitosti manažmentu podniku a možnosti ich využitia v podnikateľskej činnosti;
* podstatu práce s verejnosťou ako nástroja kooperatívneho manažmentu;
* význam a metódy marketingu a public relations;
* účelné využívanie informačno-komunikačných technológií a internetu;
* zásady spoločenského správania, spoločenský protokol, diplomatický protokol;
* metódy a formy komunikácie s klientmi v rôznych oblastiach činnosti výkonu práce;
* základné právne normy potrebné pre výkon svojho budúceho povolania;
* postupy jednoduchého a podvojného účtovania, kalkulácií a štatistiky v oblasti obchodu a služieb;
* základnú terminológiu z oblasti administratívy a korešpondencie;
* podstatu a princípy organizovania podujatí v regióne, vrátane ich finančného zabezpečenia a hodnotenia ich efektívnosti;
* aktuálne spoločensko-politické dianie na Slovensku a vo svete;
* základné vedomosti o dodržiavaní zásad bezpečnosti práce, hygieny a protipožiarnej ochrany;

**b) Požadované zručnosti**

*Absolvent vie:*

* získavať, spracúvať, vyhodnocovať a využívať ekonomické a technologické informácie;
* posúdiť ekonomické javy, určovať ciele, prostriedky a postupy práce;
* posúdiť finančné, právne a ďalšie dôsledky podnikania;
* riadiť a vykonávať komplex ekonomicko - technologických činností v malom a stredne veľkom podnikateľskom subjekte;
* zostaviť podnikateľský plán a manažovať jeho realizáciu;
* analyzovať trh obchodu a služieb a určovať marketingovú stratégiu v rámci podnikateľských plánov;
* aplikovať marketingové zručnosti pri tvorbe systému kvality a meraní spokojnosti zákazníkov v obchode a službách;
* obstarávať a poskytovať služby, kombinovať ich do súborov a kalkulovať ich ceny;
* organizačne, personálne a finančne zabezpečiť organizovanie podujatí v regióne, vrátane vyhodnotenia ich efektívnosti;
* spracovať a realizovať program práce s vnútornou a vonkajšou verejnosťou v cieľovom mieste, vrátane prezentácie na internete;
* prezentovať jednotlivé druhy služieb v oblasti obchodu rôznymi prostriedkami;
* aplikovať pravidlá spoločenského správania v styku so zákazníkmi a obchodnými partnermi, orgánmi samosprávy a štátnej správy a verejnosťou;
* orientovať sa v základných právnych normách a uplatňovať ich v praxi;
* aktívne využívať v riadiacej a organizačnej práci a pri vedení agendy informačnokomunikačné technológie;
* vykonávať účtovné operácie v obchode a spracovať účtovnú agendu za pomoci IKT;
* uplatňovať znalosť bankovej sústavy, bankových a zmenárenských operácií;
* písať desaťprstovou hmatovou metódou a dodržiavať platnú normu pri vyhotovovaní písomností;
* vypracovať obchodné a úradné písomnosti v slovenskom aj v cudzom jazyku;
* uplatňovať zásady racionalizácie administratívy v podnikoch služieb a obchodu;
* pracovať s originálmi tlačív, formulárov, právnych noriem a odbornou literatúrou;
* vnímať a hodnotiť spoločensko-politické dianie vo svete;
* komunikovať so zákazníkom;
* dodržiavať hygienické predpisy, zásady bezpečnosti práce a ochrany zdravia pri práci..

**c) Požadované osobnostné predpoklady, vlastnosti a schopnosti**

*Absolvent sa vyznačuje:*

* schopnosťou prijímať nové poznatky vzhľadom na vývojové trendy a záujmom o celoživotné vzdelávanie;
* kreatívnosťou, flexibilnosťou a logickým myslením;
* schopnosťou pracovať samostatne aj v tíme s osobnou zodpovednosťou za výsledok práce,
* schopnosťou pracovať v multikultúrnom prostredí;
* sebadôverou, sociabilitou, integritou, sebareflexiou;
* cieľavedomým, rozvážnym a kultivovaným vystupovaním;
* schopnosťou zvládať záťažové situácie;
* schopnosťou podriadiť osobné záujmy vyšším spoločenským a morálnym hodnotám;
* zodpovedným prístupom k informáciám a k ich využívaniu;
* zodpovedným prístupom k ochrane životného prostredia.

1. Učebný plán
	1. Učebný plán študijného odboru 6403 L podnikanie v remeslách a službách; nadstavbové štúdium

|  |  |
| --- | --- |
| **Názov a adresa školy**  | **Stredná odborná škola pre žiakov so sluchovým postihnutím internátna ako organizačná zložka Spojenej školy internátnej**, Kutnohorská 675/20, 967 01Kremnica |
| **Názov školského vzdelávacieho programu**  | **Podnikanie v remeslách službách** |
| **Kód a názov ŠVP**  | Štátny vzdelávací program pre skupinu študijných odborov 64 ekonomika a organizácia, obchod a služby |
| **Kód a názov študijného odboru** | 6403 L podnikanie v remeslách a službách nadstavbové štúdium |
| **Stupeň vzdelania** | Úplné stredné odborné vzdelanie  |
| **Dĺžka štúdia**  | 2 roky |
| **Forma štúdia**  | denná |
| **Vyučovací jazyk** | slovenský |

Rámcový učebný plán pre 2-ročný nadstavbový študijný odbor

**Štátny vzdelávací program**

|  |  |  |
| --- | --- | --- |
| Cieľové zložky vzdelávania | Počet týždenných vyučovacích hodín vo vzdelávacom programe | Celkový počet hodín za štúdium |
| Všeobecné vzdelávanie | 26 | 832 |
| Odborné vzdelávanie | 23 | 736 |
| Disponibilné hodiny | 17 | 544 |
| CELKOM | 66 | 2112 |
|  |
| Kategórie a názvy vzdelávacích oblastí | Minimálny počet týždenných vyučovacích hodín vo vzdelávacom programe | Celkový počet hodín za štúdium |
| VŠEOBECNÉ VZDELÁVANIE | 26 | 832 |
| Jazyk a komunikácia*slovenský jazyk a literatúra**cudzí jazyk* | 12 | 384 |
| Človek a spoločnosť*dejepis**občianska náuka* | 3 | 96  |
| Človek a príroda*fyzika**chémia**biológia* | 1 | 32 |
| Matematika a práca s informáciami *matematika**informatika*  | 6 | 192 |
| Zdravie a pohyb *telesná a športová výchova*  | 2 | 64 |
| Špeciálnopedagogická podpora*komunikačné zručnosti* | 2 | 64 |
| ODBORNÉ VZDELÁVANIE | 23 | 736 |
| Teoretické vzdelávanie | 15 | 480 |
| Praktická príprava | 8 | 256 |
| Disponibilné hodiny | 17 | 544 |
| SPOLU | 66 | 2112 |
| Maturitná skúška |  |  |

**Školský vzdelávací program**

|  |
| --- |
| Učebný plán pre 2-ročný nadstavbový **študijný odbor 6403 L podnikanie v remeslách a službách** pre žiakov so sluchovým postihnutím s vyučovacím jazykom slovenským |

|  |  |  |  |  |
| --- | --- | --- | --- | --- |
| **Vzdelávacia oblasť** | **Predmet / ročník** | **1.** | **2.** | **spolu** |
| **Všeobecné vzdelávanie** | **17** | **17** | **34** |
| **Jazyk a komunikácia** | slovenský jazyk a literatúra | 3 | 3 | 6 |
| 1 | 2 | 3 |
| cudzí jazyk | 3 | 3 | 6 |
| - | 1 | 1 |
| konverzácia v cudzom jazyku | 1 | 1 | 2 |
| **Človek a spoločnosť** | občianska náuka | 1 | - | 1 |
| dejepis | 1 | 1 | 2 |
| **Človek a príroda** | chémia | 1 | - | 1 |
| **Matematika a práca** **s informáciami** | matematika | 2 | 2 | 4 |
| informatika | 1 | 1 | 2 |
| **Zdravie a pohyb** | telesná a športová výchova | 2 | 2 | 4 |
| **Špeciálnopedagogická podpora** | komunikačné zručnosti | 1 | 1 | 2 |
| **Odborné vzdelávanie** | **17** | **17** | **34** |
| **Teoretické vzdelanie** | ekonomika | 3 | 3 | 6 |
| účtovníctvo | 2 | 2 | 4 |
| 1 | 2 | 3 |
| marketing | 1 | 1 | 2 |
| podnikanie | 2 | 2 | 4 |
| manažment | 1 | 1 | 2 |
| administratíva a korešpondencia | 2 | 2 | 4 |
| podnikateľská komunikácia | 1 | - | 1 |
|  | 26 |
| Praktická príprava | odborná prax | 4 | 4 | 8 |
|  | 8 |
| **Povinné** | 27 | 25 | **52** |
| **Disponibilné hodiny** | 7 | 9 | **16** |
| **SPOLU: povinná časť +disponibilné hodiny** | **34** | **34** | **68** |

* + 1. Poznámky k učebnému plánu

a) Rámcový učebný plán vymedzuje proporcie medzi všeobecným a odborným vzdelávaním (teoretickým a praktickým) a ich záväzný minimálny rozsah. Tento plán je východiskom pre spracovanie konkrétnych učebných plánov školských vzdelávacích programov, v ktorých sú vzdelávacie oblasti rozpracované do učebných osnov vyučovacích predmetov alebo modulov. Počty vyučovacích hodín pre jednotlivé vzdelávacie oblasti predstavujú nevyhnutné minimum. V školských vzdelávacích programoch sa môžu rozšíriť podľa potrieb odborov a zámerov školy z kapacity disponibilných hodín.

b) Počet týždenných vyučovacích hodín v školských vzdelávacích programoch je minimálne 33 hodín a maximálne 35 hodín, za celé štúdium minimálne 66 hodín, maximálne 70 hodín. Výučba v študijných odboroch sa realizuje v 1. ročníku v rozsahu 33 týždňov, v 2. ročníku v rozsahu 30 týždňov (do celkového počtu hodín za štúdium sa počíta priemer 32 týždňov, spresnenie počtu hodín za štúdium bude predmetom školských učebných plánov). Časová rezerva sa využije na opakovanie a doplnenie učiva, na tvorbu projektov, exkurzie, atď. a v poslednom ročníku na prípravu a absolvovanie maturitnej skúšky.

c) Trieda sa môže deliť na skupiny podľa súčasne platnej legislatívy.

d) Výučba slovenského jazyka a literatúry sa v študijných odboroch realizuje s dotáciou minimálne 3 hodiny týždenne v každom ročníku.

e) Vyučuje sa jeden z jazykov: jazyk anglický, nemecký, podľa potreby a podmienok školy aj ďalšie cudzie jazyky. Výučba cudzieho jazyka sa v študijných odboroch realizuje s dotáciou minimálne 3 hodiny týždenne v ročníku. Pre žiakov so sluchovým postihnutím vo vyučovaní cudzích jazykov sa požiadavky, ktoré vyžadujú auditívnu skúsenosť upravujú alebo vypúšťajú podľa stupňa sluchového postihnutia. Požiadavky súvisiace s výslovnosťou sa upravujú (nepresnosti vo výslovnosti nie sú prekážkou v komunikácii v cudzom jazyku).

f) Pre žiakov so sluchovým postihnutím je povinná výučba predmetu komunikačné zručnosti, ktorá sa v študijných odboroch realizuje s dotáciou minimálne 1 hodiny týždenne v každom ročníku. Predmet komunikačné zručnosti je súčasťou vzdelávacej oblasti „Špeciálnopedagogická podpora“.

g) Súčasťou vzdelávacej oblasti Človek a spoločnosť je predmet občianska náuka a dejepis.

h) Súčasťou vzdelávacej oblasti Človek a príroda je predmet chémia, ktorý sa vyučujú podľa jeho účelu v danom odbore štúdia.

i) Súčasťou vzdelávacej oblasti Matematika a práca s informáciami sú predmety matematika a informatika, ktoré sa vyučujú podľa ich účelu v danom odbore štúdia. Výučba matematiky sa realizuje s dotáciou minimálne 2 hodiny týždenne v každom ročníku.

j) Súčasťou vzdelávacej oblasti Zdravie a pohyb je predmet telesná a športová výchova. Predmet telesná a športová výchova možno v dennej forme štúdia vyučovať aj v popoludňajších hodinách a spájať ho do viachodinových celkov.

k) Praktická príprava sa v dennej forme štúdia realizuje podľa súčasne platnej legislatívy. Na cvičeniach a praxi sa môžu žiaci deliť do skupín, najmä s ohľadom na bezpečnosť a ochranu zdravia pri práci a na hygienické požiadavky podľa platných predpisov. Počet žiakov na jedného učiteľa sa riadi platnou legislatívou.

l) Disponibilné hodiny sú prostriedkom na modifikáciu učebného plánu v školskom vzdelávacom programe a súčasne na vnútornú a vonkajšiu diferenciáciu štúdia na strednej škole. O ich využití rozhoduje vedenie školy na základe vlastnej koncepcie výchovy a vzdelávania. Disponibilné hodiny zohľadňujú záujmy žiakov, rodičov a potreby regiónu, ako aj personálne a priestorové podmienky školy. Možno ich využiť na posilnenie hodinovej dotácie základného učiva (povinných predmetov) alebo na zaradenie ďalšieho rozširujúceho učiva v učebnom pláne.

m) Maturitná skúška sa organizuje podľa súčasne platnej školskej legislatívy.

n) Disponibilné hodiny – všeobecné vzdelávanie:

 - disponibilnými hodinami boli posilnené maturitné predmety vo vzdelávacej oblasti Jazyk a komunikácia:

* Slovenský jazyk a literatúra – 3 hodina,
* cudzí jazyk – 1 hodina
* konverzácia v cudzom jazyku – 2 hodiny

Disponibilné hodiny – odborné vzdelávanie:

* Odborné predmety teoretického vzdelávania: 11 hodín,

Prehľad využitia týždňov

|  |  |  |
| --- | --- | --- |
| činnosť | 1.ročník | 2.ročník |
| vyučovanie podľa rozpisu | 33 | 30 |
| maturitná skúška | - | 1 |
| časová rezerva, opakovanie učiva, exkurzie, výchovno – vzdelávacie akcie | 7 | 6 |
| spolu týždňov | 40 | 37 |

1. Učebné osnovy – (príloha)
	1. Učebné osnovy všeobecnovzdelávacích predmetov

U**čebné osnovy**

**všeobecnovzdelávacích predmetov**

|  |  |
| --- | --- |
| **Názov a adresa školy**  | **Stredná odborná škola pre žiakov so sluchovým postihnutím internátna ako organizačná zložka Spojenej školy internátnej**, Kutnohorská 675/20, 967 01Kremnica |
| **Názov školského vzdelávacieho programu**  | **Podnikanie v remeslách službách** |
| **Kód a názov ŠVP**  | Štátny vzdelávací program pre skupinu študijných odborov 64 ekonomika a organizácia, obchod a služby |
| **Kód a názov učebného odboru** | 6403 L podnikanie v remeslách a službách |
| **Zameranie** | 00 |
| **Stupeň vzdelania** | Úplné stredné odborné vzdelanie  |
| **Dĺžka štúdia**  | 2 rokov |
| **Forma štúdia**  | denná |
| **Vyučovací jazyk** | slovenský |

* 1. Učebné osnovy odborných predmetov

U**čebné osnovy**

**odborných predmetov**

|  |  |
| --- | --- |
| **Názov a adresa školy**  | **Stredná odborná škola pre žiakov so sluchovým postihnutím internátna ako organizačná zložka Spojenej školy internátnej**, Kutnohorská 675/20, 967 01Kremnica |
| **Názov školského vzdelávacieho programu**  | **Podnikanie v remeslách službách** |
| **Kód a názov ŠVP**  | Štátny vzdelávací program pre skupinu študijných odborov 64 ekonomika a organizácia, obchod a služby |
| **Kód a názov učebného odboru** | 6403 L podnikanie v remeslách a službách |
| **Zameranie** | 00 |
| **Stupeň vzdelania** | Úplné stredné odborné vzdelanie  |
| **Dĺžka štúdia**  | 2 rokov |
| **Forma štúdia**  | denná |
| **Vyučovací jazyk** | slovenský |